open-index/open-wikipedia-markdown huggingface dataset:
അൻഫാൽ കൂട്ടക്കൊല

സദ്ദാം ഹുസൈന്റെ ഭരണകാലത്ത്, 1986നും 89നും ഇടയിൽ, ഇറാക്കിലെ കുർദുകൾക്കും മറ്റ് അറേബ്യൻ ന്യൂനപക്ഷങ്ങൽക്കും എതിരെ നടന്ന വംശഹത്യാ പ്രവർത്തനമാണ് **അൻഫാൽ കൂട്ടക്കൊല**.കുർദ്  വംശഹത്യയെന്നും അൻഫാൽ കാമ്പെയിൻ എന്നും ഈ സംഭവം അറിയപ്പെടുന്നു.4500 ഓളം ഗ്രാമങ്ങൾ നശിപ്പിക്കപ്പെടുകയും 50000ത്തിനും 100000ത്തിനും ഇടയില്പേർ കൊല്ലപ്പെടുകയും ചെയ്തു.ഉത്തര ഇറാക്കിലെ കുർദ് വംശജരായിരുന്നു പ്രധാന ഇരകൾ. അസ്സീറിയൻ,യാസീദി,ജൂത,തുർക്ക് വംശജരും വൻ തോതിൽ കൊല്ലപ്പെട്ടു.മുസ്ലിങ്ങളുടെ മതഗ്രന്ഥമായ കുറാനിലെ എട്ടാമത്തെ അദ്ധ്യായമാണ് അൻഫാൽ.

## അൻഫാൽ
അൻഫാൽ എന്ന കോഡ് നാമമാണ് ബാത്ത് നേതാക്കൾ കുർദ് കൂട്ടക്കൊലയ്ക്ക് നൽകിയത്. അൻഫാൽ എന്നാൽ യുദ്ധമുതൽ എന്നാണർഥം.വംശഹത്യയ്ക്ക് നേതൃത്വം നൽകിയ അലി ഹസ്സൻ അൽ-മജീദ് ഇരകളുടെ കാലികളും,സ്വത്തും ,പണവും ആയുധവും സ്ത്രീകളെയും വരെ അപഹരിക്കുന്നത് തെറ്റല്ലെന്ന് നിർദേഷം നൽകുകയുണ്ടായി.

## അക്രമണം
1986ലാണ് അക്രമണം ആരംഭിച്ചത്.1987ൽ അലി ഹസ്സൻ അൽ-മജീദ് ഇറാക്കി കുർദിസ്ഥാൻ ഉൾപ്പെടുന്ന ഇറാക്കിലെ വടക്കൻ മേഖലയിലെ ബാത്ത് പാർട്ടിയുടെ സെക്രട്ടറി ജനറലായി സ്ഥാനമേറ്റു.ബാത്ത് പാർട്ടി നേതൃത്വം നേരിട്ടാണ് സൈനിക അക്രമണത്തിന് മേൽനോട്ടം വഹിച്ചത്.വ്യോമ-കര യുദ്ധങ്ങൾക്ക് പുറമെ രാസായുധങ്ങൾ വരെ പ്രയോഗിക്കപ്പെട്ടു.

## രാസായുധ പ്രയോഗം
1988 മാർച് 16 ന് ഹൽബജാ പട്ടണത്തിൽ നടന്ന രാസായുധ പ്രയോഗത്തിൽ അയ്യായിരത്തോളം പേർ കൊല്ലപ്പെട്ടു.ചരിത്രത്തിലെ ഏറ്റവും വലിയ രാസായുധ അക്രമമായി സംഭവം അറിയപ്പെടുന്നു.
## അവലംബം

വർഗ്ഗം:കൂട്ടക്കൊലകൾ
വർഗ്ഗം:ഇറാഖ്
പെപ്പ പിഗ്

കുട്ടികൾക്കായുള്ള ഒരു ബ്രിട്ടീഷ് അനിമേഷൻ ടെലിവിഷൻ പരമ്പരയാണ് **പെപ്പ പിഗ്**. അഞ്ചുമിനിറ്റ് മാത്രം ദൈർഘ്യമുള്ളതാണ് ഇതിന്റെ എപ്പിസോഡുകൾ. യുഎസ്, യുകെ അടക്കം 180 പ്രദേശങ്ങളിൽ ഈ പരമ്പര പ്രദർശിപ്പിച്ചിട്ടുണ്ട്.

## പുറത്തേയ്ക്കുള്ള കണ്ണികൾ

*
*

വർഗ്ഗം:അനിമേഷനുകൾ
വർഗ്ഗം:ബ്രിട്ടീഷ് ടെലിവിഷൻ പരമ്പരകൾ
വർഗ്ഗം:കുട്ടികൾക്കായുള്ള ടെലിവിഷൻ പരിപാടികൾ
അരുവിയോട്

കേരളത്തിലെ തെക്കെ അറ്റത്തെ ജില്ലയായ തിരുവനന്തപുരത്തെ നെയ്യാറ്റിൻകര താലൂക്കിലെ കുന്നത്തുകാൽ ഗ്രാമപഞ്ചായത്തിലെ ഒരു കൊച്ചു ഗ്രാമമാണ് **അരുവിയോട്**. നെയ്യാറിന്റെ പോഷക നദിയായ ചിറ്റാർ ഒഴുകുന്നത് ഈ പ്രദേശത്തുകൂടിയാണ്‌. പണ്ടുകാലത്ത് പ്രധാന വഴിയോരങ്ങളിലെല്ലാം യാത്രക്കാർക്ക് വിശ്രമിക്കുവാൻ വഴിയമ്പലങ്ങളും കുടിവെള്ളത്തിന് കിണറും, തലച്ചുമടിറക്കിവയ്ക്കുവാൻ ചുമടുതാങ്ങികളും, ചോലമരങ്ങളും, കൽത്തൂൺ വഴിവിളക്കുകളുമൊക്കെയുണ്ടായിരുന്ന ഗ്രാമമായിരുന്നു അരുവിയോട്. അവയിൽ കടമ്പറമൂലയിലെ വഴിയമ്പലലം ഇന്നു സ്മാരകമായി നില കൊള്ളുന്നു. 

പ്രശസ്തനായ മലയാള കവി പ്രൊഫസർ വി. മധുസൂദനൻ നായരുടെ ജന്മദേശം കൂടിയാണ് ഈ ഗ്രാമം. അരുവിയോടിന്റെ സാംസ്കാരിക കൂട്ടായ്മയാണ് താളത്രയം കലാ-സാംസ്കാരിക വേദികലാസാംസ്‌കാരിക സമിതി..
## ചിത്രശാല

|Aruviyodu - അരുവിയോട്
File:Aruviyodu.jpg|Aruviyodu
File:താളത്രയം.jpg|താളത്രയം
File:Aruviyodu bridge.jpg|Aruviyodu bridge
File:ചിറ്റാർ.jpg|ചിറ്റാർ
|Ente Thalathrayam
File:താളത്രയം ഗ്രന്ഥശാലയുടെ ഉദ്ഘാടനം.jpg|താളത്രയം ഗ്രന്ഥശാലയുടെ ഉദ്ഘാടനം
File:New Biginning.. From Aruviyodu.jpg|New Biginning.. From Aruviyodu
തെക്കേ മലബാർ

കേരളത്തിൽ വയനാട് ജില്ലയിലെ മാനന്തവാടി താലൂക്ക് ഒഴിച്ചുള്ള ഭാഗങ്ങളും, കോഴിക്കോട് ജില്ലയിലെ വടകര,കൊയിലാണ്ടി താലൂക്കുകൾ ഒഴിച്ചുള്ള ഭാഗങ്ങളും, മലപ്പുറം ജില്ലയും, പാലക്കാട് ജില്ലയുടെ ഭൂരിഭാഗങ്ങളും, തൃശ്ശൂർ ജില്ലയുടെ ചിലഭാഗങ്ങളും ചേർന്ന ഭൂമിശാസ്ത്രപരവും ചരിത്രപരവും ആയ മേഖലയാണ് **ദക്ഷിണ മലബാർ** അഥവാ **തെക്കേ മലബാർ** എന്ന് ഇക്കാലത്ത് പൊതുവേ അറിയപ്പെടുന്നത്. ഈ വാക്കിന്ന് ബ്രിട്ടിഷ് ഭരണസംവിധാനങ്ങൾ രൂപം കൊണ്ട കാലത്തോളമേ പഴക്കമുള്ളൂ. അതിന്നു മുൻപ് ഇവിടങ്ങളിലുണ്ടായിരുന്നത് ഏതാനും നാട്ടുരാജ്യങ്ങളായിരുന്നു.

## ഇതു കൂടി കാണുക
* മലബാർ
* വടക്കേ മലബാർ
* വള്ളുവനാട്
വർഗ്ഗം:കേരളത്തിലെ മേഖലകൾ
വർഗ്ഗം:മലബാർ
മീനെണ്ണ

ചിലതരം മത്സ്യങ്ങളുടെ പേശികളിൽനിന്നോ വയറ്റിൽ കുടൽവ്യൂഹത്തിന്ന് ചുറ്റുമുള്ള ഭാഗങ്ങളിൽ നിന്നോ ലഭിക്കുന്നതും മനുഷ്യർക്ക് ഭക്ഷ്യയോഗ്യവുമായ എണ്ണകളെ ആണ് **മീനെണ്ണ** എന്നു പറയുന്നത്.  ഈ എണ്ണകളിൽ ഒമേഗ-3 ഫാറ്റി ആസിഡ്ഡുകളും, ഡി.എച്.എ.,ഇ.പി.എ. തുടങ്ങിയ മറ്റ് ആസിഡ്ഡുകളും അടങ്ങിയിട്ടുണ്ട്. ശരീരത്തിലെ നീർക്കെട്ട് തുടങ്ങി പല അസുഖങ്ങൾക്കും ഇത് മരുന്നായി ഉപയോഗിക്കുന്നു.
ഒമേഗ ഫാറ്റി ആസിഡ്ഡുകൾ മത്സ്യങ്ങൾ സ്വയം നിർമ്മിക്കുന്നവല്ല; നേരേ മറിച്ച് അവ ധാരാളമുള്ള ആൽഗേകളും ചെറുമത്സ്യങ്ങളും ഭക്ഷിക്കുന്നതു വഴി മത്സ്യങ്ങളുടെ ശരീരത്തിൽ അവ അടിഞ്ഞുകൂടുകയാണ് ചെയ്യുന്നത്.അതിനാൽ ഇത് ശരീരത്തിന് വളരെ നല്ലത് ആണ്.മാത്രമല്ല ശരീരത്തിലെ എല്ലാ കോശങ്ങളും ശരിയായി പ്രവർത്തിക്കാൻ ഇത് സഹായിക്കുന്നു.എല്ലാ കോശങ്ങൾക്കും അത്‌ പ്രധാനമാണെങ്കിലും കണ്ണിലെയും തലച്ചോറിലെയും കോശങ്ങളെ കേന്ദ്രീകരിച്ചിരിക്കുന്നു

വർഗ്ഗം:ഭക്ഷ്യഎണ്ണകൾ
വർഗ്ഗം:മത്സ്യോൽപ്പന്നങ്ങൾ
നാൻജിങ് കൂട്ടക്കൊല

രണ്ടാം ചൈനാ-ജപ്പാൻ യുദ്ധത്തിൽ നാൻജിങ് കീഴടക്കിയ ജപ്പാനീസ് സൈന്യം നടത്തിയ കൂട്ടക്കൊലകളും കൂട്ടബലാത്സംഘവുമാണ് **നാൻജിങ് കൂട്ടക്കൊല** അഥവാ **നാൻജിങ് സംഭവം**, (**Rape of Nanking**,).

## അവലംബം

വർഗ്ഗം:കൂട്ടക്കൊലകൾ
വർഗ്ഗം:രണ്ടാം ലോകമഹായുദ്ധം
വർഗ്ഗം:യുദ്ധക്കുറ്റങ്ങൾ
വർഗ്ഗം:പൂർവേഷ്യയുടെ ചരിത്രം
കാറ്റുവിതച്ചവൻ

ക്രിസാ ആർട്ട്സിന്റെ ബാനറിൽ റവ സുവി നിർമിച്ച മലയാളചലച്ചിത്രമാണ് **കാറ്റുവിതച്ചവൻ**.  ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഓഗസ്റ്റ് 17-ന് പ്രദർശിപ്പിച്ചു തുടങ്ങി.

## അഭിനേതാക്കൾ
*തിക്കുറിശ്ശി സുകുമാരൻ നായർ	
*പ്രേമ	
*ശോഭ	
*ജെ സി ജോർജ്ജ്
*ബേബി പദ്മ	
*ബഹദൂർ
*ഗിരീഷ് കുമാർ	
*ജൂനിയർ ബാലയ്യ
*കെ.പി. ഉമ്മർ	
*മാധവൻകുട്ടി	
*മുത്തു	
*രാധാമണി
*റാണി ചന്ദ്ര	
*സുജാത 	
*വിജയ നിർമ്മല

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*മേരി ഷൈല.

## അണിയറയിൽ
*സംവിധാനം, നിർമ്മാണം - റവ സുവി
*ബാനർ - ക്രിസ് ആർട്സ്
*കഥ, സംഭാഷണം - 	ഷെറിഫ്
*ഗാനരചന - പൂവച്ചൽ ഖാദർ
*സംഗീതം - പീറ്റർ (പരമശിവം ), റൂബൻ
*കലാസംവിധാനം - 	ഐ.വി. ശശി

## ഗാനങ്ങൾ
*ഗാനരചന - പൂവച്ചൽ ഖാദർ
*സംഗീതം - പീറ്റർ റൂബൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് കാറ്റുവിതച്ചവൻ

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
ഹാമിദിയൻ കൂട്ടക്കൊല

1890കളുടെ മദ്ധ്യത്തിൽ  ഓട്ടോമൻ സാമ്രാജ്യത്തിലെ സുൽത്താൻ അബ്ദുൾ ഹാമീദ് II  ആർമീനിയൻ വംശജർക്കെതിരെ നടത്തിയ കൂട്ടക്കൊലകളാണ് **ഹാമിദിയൻ കൂട്ടക്കൊല**.  സുൽത്താൻ ഹാമിദിന്റെ നാമത്തിൽ അറിയപ്പെടുന്ന ഈ കൂട്ടക്കുരുതി **ആർമീനിയൻ കൂട്ടക്കൊല 1894-96**, **ഗ്രേറ്റ് മസാക്കർ** എന്നിങ്ങനെയും വിളിക്കപ്പെടുന്നു. 100,000 നും 300,000 നും ഇടയിൽ ജനങ്ങൾ കൊല്ലപ്പെട്ട ഈ സംഭവത്തിന്റെ ഫലമായി ഏകദേശം 50,000 കുട്ടികൾ അനാഥരാക്കപ്പെട്ടു.

1894 -ൽ ഓട്ടോമൻ ഉൾനാട്ടിൽ ആരംഭിച്ച കൂട്ടക്കൊലകൾ  തുടർന്നുള്ള വർഷങ്ങളിൽ കൂടുതൽ വ്യാപകമായി. 1894 -നും 1896 -നും ഇടയിലാണ് മിക്ക കൂട്ടക്കൊലപാതകങ്ങളും നടന്നത്. 1897 -ൽ അബ്ദുൽ ഹമീദിനെ അന്താരാഷ്ട്ര സമൂഹം അപലപിച്ചതിനെത്തുടർന്ന് കൂട്ടക്കൊലകൾ ചുരുങ്ങാൻ തുടങ്ങി. സർക്കാരിൽ നിന്നുള്ള ആഭ്യന്തര പരിഷ്കരണത്തിനും മെച്ചപ്പെട്ട ചികിത്സയ്ക്കും വേണ്ടിയുള്ള ആഹ്വാനങ്ങൾ അവഗണിക്കപ്പെട്ടു. ഏറെക്കാലം പീഡിപ്പിക്കപ്പെട്ട അർമേനിയൻ സമൂഹത്തിനെതിരെ ഏറ്റവും കടുത്ത നടപടികൾ നിർദ്ദേശിക്കപ്പെട്ടു. ഇരകളുടെ പ്രായത്തിനോ ലിംഗത്തിനോ യാതൊരു പരിഗണനയും നൽകാതിരുന്ന ഓട്ടോമൻ സൈന്യം ക്രൂരമായ ബലത്തോടെ എല്ലാവരെയും കൂട്ടക്കൊല ചെയ്തു. ടെലിഗ്രാഫ് പത്രം കൂട്ടക്കൊലകളുടെ വാർത്ത ലോകമെമ്പാടും പ്രചരിപ്പിക്കുകയും പടിഞ്ഞാറൻ യൂറോപ്പിലെയും വടക്കേ അമേരിക്കയിലെയും മാധ്യമങ്ങളിൽ ഇതിന് കാര്യമായ വാർത്താ പ്രാധാന്യം ലഭിക്കുകയും ചെയ്തു.

## പശ്ചാത്തലം
പത്തൊൻപതാം നൂറ്റാണ്ടിന്റെ അവസാന പാദത്തിൽ ഓട്ടോമൻ സാമ്രാജ്യം തങ്ങളുടെ നിലനിൽപ്പിന് ഭീഷണി മുന്നിൽക്കണ്ടതിനാലുള്ള അരക്ഷിതാവസ്ഥയാണ് അർമേനിയക്കാരോടുള്ള ശത്രുതയുടെ ഉത്ഭവത്തിന് കാരണമായത്. യൂറോപ്യൻ ദേശീയതയുടെ ഒരു കാലഘട്ടത്തിൽ ഓട്ടോമൻ ഭരണത്തിൻ കീഴിൽ ദീർഘകാലമായി നിലനിന്നിരുന്ന പല പ്രദേശങ്ങളും സ്വയം നിർണ്ണയം നേടാനുള്ള പരിശ്രമം ബാൽക്കനിലെ ഓട്ടോമൻ ആധിപത്യത്തിന്റെ അന്ത്യം കുറിച്ചു. ദീർഘകാലമായി രണ്ടാംതരം പൗരന്മാരായി കണക്കാക്കപ്പെട്ടിരുന്ന സാമ്രാജ്യത്തിലെ അർമേനിയനക്കാർ 1860 കളുടെ മധ്യത്തിലും 1870 കളുടെ തുടക്കത്തിലും സിവിൽ പരിഷ്കാരങ്ങളും സർക്കാരിൽ നിന്ന് മെച്ചപ്പെട്ട പെരുമാറ്റവും ആവശ്യപ്പെടാൻ തുടങ്ങി. ഭൂമി കൈയേറ്റം, "അർമേനിയൻ പട്ടണങ്ങളിൽ കുർദുകളും സർക്കേഷ്യക്കാരും നടത്തുന്ന കൊള്ളയും കൊലപാതകങ്ങളും നികുതി പിരിവിലെ അപാകതകൾ, സർക്കാർ ഉദ്യോഗസ്ഥരുടെ ക്രിമിനൽ പെരുമാറ്റം, വിചാരണയിൽ ക്രിസ്ത്യാനികളെ സാക്ഷികളായി അംഗീകരിക്കാൻ വിസമ്മതിക്കൽ തുടങ്ങിയവ അവസാനിപ്പിക്കാൻ അവർ‌ സർക്കാരിനു മേൽ സമ്മർദ്ദം ചെലുത്തി. നിരന്തരമായ ഈ  അഭ്യർത്ഥനകൾ കേന്ദ്ര സർക്കാർ അവഗണിച്ചു. അനറ്റോളിയയിലെ അർമേനിയക്കാർക്കിടയിൽ ഒരു ദേശീയത വ്യാപിക്കുകയും തുല്യ അവകാശങ്ങൾക്കായുള്ള ആവശ്യങ്ങളും സ്വയംഭരണത്തിനുള്ള പ്രേരണയും ഉൾപ്പെടെയുള്ളവ ഒട്ടോമൻ, സാമ്രാജ്യത്തിന്റെ ഇസ്ലാമിക സ്വഭാവത്തിനും അതിന്റെ നിലനിൽപ്പിന് പോലും ഭീഷണിയാകുമെന്ന് ഓട്ടോമൻ നേതൃത്വം വിശ്വസിച്ചു.

## അവലംബം

വർഗ്ഗം:കൂട്ടക്കൊലകൾ
വർഗ്ഗം:തുർക്കി
വർഗ്ഗം:അർമേനിയ
വർഗ്ഗം:ഓട്ടമൻ സാമ്രാജ്യം
വേണുഗോപാൽ ജി

കേരളത്തിലെ മുതിർന്ന മാധ്യമപ്രവർത്തകരിൽ പ്രമുഖനാണ് **വേണുഗോപാൽ ജി**. ഇദ്ദേഹം മംഗളം ദിനപത്രത്തിൻറെ ചീഫ് ന്യൂസ്‌ എഡിറ്റർ ആയി ദീർഘകാലം പ്രവർത്തിച്ചിരുന്നു. കേരളഭൂഷണം, വീക്ഷണം എന്നിങ്ങനെയുള്ള നിരവധി മലയാള പത്രങ്ങളിൽ സേവനമനുഷ്ഠിചിരുന്ന അദ്ദേഹം 1990-ൽ ആണ് പത്രപ്രവർത്തന ജീവിതം ആരംഭിക്കുന്നത്. 2014 സെപ്റ്റംബർ 14ന്  ഹൃദയാഘാധംമൂലം അന്തരിച്ചു.

## ജീവിതരേഖ
സ്വാതന്ത്ര്യസമര സേനാനി എം.ആർ.ജി.പണിക്കരുടെ മകനാണ്. മിനിമോൾ ഭാര്യയാണ്.  മനു ഗോവിന്ദ്, വിനു ഗോവിന്ദ് എന്നിവർ മക്കളാണ്.

## പുരസ്കാരങ്ങൾ
* കെ.സി.സബാസ്റ്റ്യൻ മെമ്മോറിയൽ മാധ്യമ പുരസ്കാരം (2008) - മികച്ച രാഷ്ട്രീയ റിപ്പോർട്ട്.
* സംസ്ഥാന മാധ്യമ പുരസ്കാരം - മികച്ച വികസനാത്മക മാധ്യമ റിപ്പോർട്ട്.
* ശിവറാം മെമ്മോറിയൽ മാധ്യമ പുരസ്കാരം - മികച്ച ന്യൂസ്‌ സ്റ്റോറി.
* പമ്പൻ മാധവൻ മെമ്മോറിയൽ മാധ്യമ പുരസ്കാരം - മികച്ച രാഷ്ട്രീയ റിപ്പോർട്ട്
* പി.യു.സി.എൽ  മാധ്യമ പുരസ്കാരം (2001) - മനുഷ്യാവകാശ മാധ്യമ പ്രവർത്തനം 

## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:2014-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
പോഗ്രം

ഒരു പ്രത്യേക മതവിഭാഗത്തെയോ, വംശീയ വിഭാഗത്തെയോ കൊന്നൊടുക്കുകയോ, ദ്രോഹിക്കുകയോ ലക്ഷ്യമാക്കി നടത്തുന്ന ഹിംസാത്മകമായ കലാപമാണ് **പോഗ്രം** അല്ലെങ്കിൽ **പോഗ്രെം**. 19-ആം നൂറ്റാണ്ടിൽ റഷ്യൻസാമ്രാജ്യത്തിലെ ജൂതന്മാർക്ക് നേരെ നടന്ന സംഘടിതമായ കൂട്ടക്കൊലകളെ സംബന്ധിച്ചാണ് ഈ വാക്ക് പ്രചാരത്തിൽ വന്നതെങ്കിലും പിന്നീട് ജൂതന്മാർക്കെതിരെ നടന്ന സമാനമായ മറ്റ് കൂട്ടക്കുരുതികളെക്കുറിക്കാനും ഈ വാക്ക് ഉപയോഗിച്ചുതുടങ്ങി. ചിലപ്പോൾ ജൂതന്മാരല്ലാത്ത മറ്റ് ജനവിഭാഗങ്ങൾക്കെതിരായ ജനകീയ ഉന്മൂലന ശ്രമങ്ങളെയും പോഗ്രെം എന്ന് വിശേഷിപ്പിക്കാറുണ്ട്.

## അവലംബം

വർഗ്ഗം:കൂട്ടക്കൊലകൾ
ഡോനട്ട്

യു.എസ്.എയിലും മറ്റ് പാശ്ചാത്യ നാടുകളിലും പ്രചാരത്തിലുള്ള ഒരു മധുരപലഹാരമാണ് **ഡോനട്ട്**.doughnut or donut (/ˈdoʊnət/ or /ˈdoʊnʌt/ )

## പാകം ചെയ്യുന്ന വിധം
മൈദ,മുട്ട,പഞ്ചസാര,വെണ്ണ,ബേക്കിങ്ങ് പൌഡർ,യീസ്റ്റ് തുടങ്ങിയവ ഉപയോഗിച്ചാണ് ഇത് ഉണ്ടാക്കുന്നത്.

മൈദ -2 കപ്പ്
മുട്ട -1
പഞ്ചസാര -1 കപ്പ് 
വെണ്ണ -2 ടേബിൾ സ്പൂൺ
ബേക്കിങ്ങ് പൌഡർ -അര ടീസ്പൂൺ 
വെള്ളം,ഉപ്പ് -പാകത്തിന് 

ബേക്കിങ്ങ് പൌഡർ,മൈദ ഇവ അരിച്ചെടുക്കുക.ബട്ടറും മുട്ട അടിച്ചതും കൂടെ യോജിപ്പിച്ച് പഞ്ചസാര
പൊടിച്ച് ചേർത്തിളക്കുക.ഉപ്പും വെള്ളവും മൈദയും കൂടി ബട്ടർ കൂട്ടും ചേർത്ത് ചപ്പാത്തി പരുവത്തിൽ കുഴച്ച്
നാലു ഭാഗമാക്കുക.ഒരു ഭാഗം എടുത്തു പരത്തി ഡോനട്ട് അച്ചുകൊണ്ട് മുറിച്ച് എണ്ണയിൽ വറുത്തു കോരുക.ഇതിന്റെ മുകളിൽ പൊടിച്ച പഞ്ചസാര തൂകി ഉപയോഗിക്കുക. 

## അവലംബം

വർഗ്ഗം:ലഘുഭക്ഷണങ്ങൾ
വർഗ്ഗം:മധുരപലഹാരങ്ങൾ
വർഗ്ഗം:അമേരിക്കൻ പാചകം
ബിനോയ് കോനാർ

അഖിലേന്ത്യ കിസാൻസഭാ മുൻ അധ്യക്ഷനും സിപിഐ എം മുൻ കേന്ദ്രകമ്മിറ്റി അംഗവുമായിരുന്നു **ബിനോയ് കോനാർ**. പശ്ചിമബംഗാളിലെ ഭൂപരിഷ്കരണത്തിന്റെ ശിൽപ്പിയായ ഹരേകൃഷ്ണ കോനാറിന്റെ സഹോദരനാണ്. 
## ജീവിതരേഖ
ശരത്ചന്ദ്ര കോനാറുടെയും സത്യബാലദേവിയുടെയും മകനായി 1930 ഏപ്രിൽ 24നു ബർദ്വാൻ ജില്ലയിലെ നെമാറിയിൽ ജനിച്ചു. ചെറുപ്പംമുതൽ കമ്യൂണിസ്റ്റ് പ്രസ്ഥാനത്തോടൊപ്പം പ്രവർത്തിച്ചു. 1948ൽ അവിഭക്ത കമ്യൂണിസ്റ്റ് പാർട്ടി അംഗമായി. 1981ൽ സിപിഐ എം പശ്ചിമബംഗാൾ സംസ്ഥാന സമിതി അംഗവും 1991ൽ സംസ്ഥാന സെക്രട്ടറിയറ്റ് അംഗവുമായി. കർഷക പ്രസ്ഥാനം കെട്ടിപ്പടുക്കുന്നതിൽ നിർണായക പങ്ക് വഹിച്ച കോനാർ ആറ് വർഷവും ഒമ്പത് മാസവും ജയിൽവാസം അനുഭവിച്ചു. രണ്ടര വർഷം ഒളിവിലായിരുന്നു. 2012ൽ കോഴിക്കോട്ട് നടന്ന പാർട്ടി കോൺഗ്രസിലാണ് കൺട്രോൾ കമീഷൻ ചെയർമാനായി തെരഞ്ഞെടുക്കപ്പെട്ടത്. എന്നാൽ,അനാരോഗ്യംമൂലം സ്ഥാനമൊഴിയുകയായിരുന്നു. 
സിപിഐ എം മുൻ സംസ്ഥാന കമ്മിറ്റി അംഗം മഹാറാണി കോനാറാണ് ഭാര്യ. നാലു മക്കളുണ്ട്. മക്കളായ സുകാന്ത കോനാർ സിപിഐ എം ബർദ്വാൻ ജില്ലാ സെക്രട്ടറിയറ്റ് അംഗവും അഭിജിത് കോനാർ ജില്ലാകമ്മിറ്റി അംഗവുമാണ്. 2014 സെപ്റ്റംബർ 14ന് കൊൽക്കത്തയിൽ വച്ച് അന്തരിച്ചു. 
## നിയമസഭാ തെരഞ്ഞെടുപ്പ്
നെമാറി മണ്ഡലത്തിൽനിന്ന് 1969, 1971, 1977 വർഷങ്ങളിൽ നിയമസഭയിലേക്ക് തെരഞ്ഞെടുക്കപ്പെട്ടു.  
## അവലംബം

## പുറം കണ്ണികൾ
http://cpimkerala.org/central-committee-26.php?n=1 

വർഗ്ഗം:രാഷ്ട്രീയപ്രവർത്തകർ
വർഗ്ഗം:1930-ൽ ജനിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:സെപ്റ്റംബർ 14-ന് മരിച്ചവർ
കവിത (ചലച്ചിത്രം)

സംഗമം പിക്ചേഴ്സിന്റെ ബാനറിൽ ഐ.വി. ശശിയും, ആനന്ദും ചേർന്നു നിർമിച്ച മലയാളചലച്ചിത്രമാണ് **കവിത**.  മലയാളത്തിലെ ആദ്യ സംവിധായികയായ വിജയ നിർമ്മല സംവിധാനം ചെയ്ത ആദ്യ മലയാളം ചലച്ചിത്രമാണ് കവിത.  ജിയോ പിക്ചേഴ്സ് വിതരണം ചെയ്ത ഈ ചിത്രം 1973 ഏപ്രിൽ 13-ന് പ്രദർശനം തുടങ്ങി.

## അഭിനേതാക്കൾ
*അടൂർ ഭാസി
*തിക്കുറിശ്ശി സുകുമാരൻ നായർ
*വിൻസന്റ്
*കെ.പി. ഉമ്മർ	
*പോൾ വെങ്ങോല	
*വിജയ നിർമ്മല	
*കവിയൂർ പൊന്നമ്മ	
*മീന 	
*ഫിലോമിന

## പിന്നണിഗായകർ
*കെ.ജെ. യേശുദാസ്
*പി. സുശീല
*എസ്.പി. ബാലസുബ്രമണ്യം

## അണിയറയിൽ
*കഥ, സംഭാഷണം - ആലപ്പി ഷെരീഫ്
*സംവിധാനം - വിജയ നിർമ്മല
*നിർമ്മാണം - ഐ വി ശശി, ആനന്ദ്
*ഛായാഗ്രഹണം - ഗോപീകൃഷ്ണ
*ചിത്രസംയോജനം - ഗോപാൽ
*ഗാനരചന - പി ഭാസ്ക്കരൻ, പൂവച്ചൽ ഖാദർ
*സംഗീതം - കെ രാഘവൻ

## ഗാനങ്ങൾ
*സംഗീതം - കെ. രാഘവൻ

## അവലംബം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വെള്ള കേ ഇഗ്വാന

ഗുരുതരമായ വംശനാശ ഭീഷണി നേരിടുന്ന ഒരു ഉരഗമാണ്  **വെള്ള കേ ഇഗ്വാന**(White Cay Iguana). Cyclura rileyi cristata എന്ന ശാസ്ത്ര നാമത്തിൽ അറിയപ്പെടുന്ന ഈ ഉരഗത്തെ  Sandy Cay Rock Iguana എന്നും വിളിക്കാറുണ്ട് . 

ഇഗ്വാനകളുടെ കുടുംബത്തിൽ അംഗമായ ഇത് സൈക്ലൂര (Cyclura) ജനുസ്സിലാണ് ഉൾപ്പെടുന്നത്.

## ആവാസം
ബഹാമാസ് ലെ ഒരേ ഒരു മണൽ പവിഴദ്വീപിൽ ( കേ - Cay ) മാത്രമാണ് ഇതിനെ കണ്ടു വരുന്നത്. പവിഴപ്പുറ്റുകളുടെ 
മുകളിൽ ഉള്ള മണൽ നിറഞ്ഞ ചെറു ദ്വീപുകളെയാണ് **കേ** എന്ന് വിളിക്കുന്നത് . അതിനാൽ തന്നെ ഇവയെ   Sandy Cay Rock Iguana വിളിക്കുന്നു. ഇവയുടെ ആകെ എണ്ണം 1500 മാത്രമാണ് .

## അവലംബം

നാഷണൽ ജ്യോഗ്രഫിക് മാസിക സെപ്റ്റംബർ 2014 . പേജ് 4

വർഗ്ഗം:ഉരഗങ്ങൾ
വർഗ്ഗം:ബഹാമാസ്
വർഗ്ഗം:ഇഗ്വാനകൾ
ബാറ്ററി (ചെസ്സ്)

രണ്ടോ, അതിലധികമോ കരുക്കൾ ഒരേ നിരയിലോ, വരിയിലോ, കോണാടുകോണോ സജ്ജീകരിക്കുന്ന വിന്യാസത്തെയാണ് ചെസ്സിൽ **ബാറ്ററി** എന്ന് പറയുന്നത്. ഏതിരാളിയുടെ രാജാവിനു സംരക്ഷണം തീർക്കുന്ന കരുക്കളെ വെട്ടിയെടുക്കാനോ, കരുക്കൾ പകരം നല്കി നേട്ടമുണ്ടാക്കാനോ ആയുള്ള തന്ത്രങ്ങൾ മെനയാൻ ബാറ്ററി രൂപീകരണത്തിലൂടെ സാധ്യമാണ്.

വർഗ്ഗം:ചെസ്സിലെ തന്ത്രങ്ങൾ
വർഗ്ഗം:ചെസ്സിലെ സാങ്കേതികപദങ്ങൾ
ഗ്രീക്ക് സ്വാതന്ത്ര്യസമരം

ഗ്രീക്ക് വിപ്ലവകാരികൾ ഓട്ടോമൻ സാമ്രാജ്യത്തിനെതിരെ 1821നും 1832നും ഇടയിൽ നടത്തിയ വിജയകരമായ സായുധ സ്വാതന്ത്ര സമരമാണ് **ഗ്രീക്ക് വിപ്ലവം** അഥവാ **ഗ്രീക്ക് സ്വാതന്ത്ര്യസമരം**.ഫ്രാൻസ്,ഇംഗ്ലണ്ട്,റഷ്യ എന്നീ രാഷ്ട്രങ്ങളും ഓട്ടൊമൻ സാമ്രാജ്യത്തെയും അതിന്റെ സാമന്ത രാഷ്ട്രങ്ങളെയും പരാജയപ്പെടുത്തുന്നതിൽ ഗ്രീക്ക് ദേശീയവാദികളുടെ സഹായത്തിനെത്തി.

1453ൽ ബൈസാൻറിയൻ സാമ്രാജ്യത്തിന്റെ പതനത്തോടെ ഭൂരിപക്ഷം ഗ്രീക്ക് പ്രദേശങ്ങളും ഓട്ടോമൻ സാമ്രാജ്യത്തിന്റെ അധീനതയിലായി.1814ൽ ഗ്രീക്ക് ദേശീയവാദികൾ ചേർന്ന് ഗ്രീസിനെ സ്വതന്ത്രമാക്കുക എന്ന ലക്ഷ്യത്തോടെ സൗഹൃദ സംഘം (Filiki Eteria) എന്ന പേരിൽ ഒരു രഹസ്യ സംഘടന രൂപീകരിച്ചു.

## അവലംബം

വർഗ്ഗം:ഓട്ടമൻ സാമ്രാജ്യം
വർഗ്ഗം:ഗ്രീസ്
പടുവം

തിരുവനന്തപുരം ജില്ലയിലെ തീരപ്രദേശങ്ങളോടു ചേർന്ന് കണ്ടുവരുന്ന നെൽവയലുകളാണ് **പടുവങ്ങൾ**. വെള്ളമുള്ള സമയങ്ങളിൽ കഴുത്തുവരെ താഴ്ന്നുപോകുന്ന ചെളിക്കെട്ടുകൾ നിറഞ്ഞ പടുവങ്ങളിൽ പൂട്ടുന്നത് അസാദ്ധ്യമാണ്. പൊക്കാളികൃഷിക്ക് സമാനമായി കിളച്ച വാരംകോരി വിത്തുപാകി മുളപ്പിച്ച് പറിച്ചുനടുകയാണ് സാധാരണ ചെയ്യുക. ഫെബ്രുവരി - മാർച്ച് മാസങ്ങളിലായിട്ടാണ് കൃഷിപ്പണികൾ തുടങ്ങുക. വെള്ളക്കെട്ടിനെ അതിജീവിയ്ക്കാൻ ശേഷിയുള്ള തുളുനാടൻ എന്നയിനം നെൽവിത്താണ് പടുവങ്ങളിലെ തനതായ നെല്ലിനം .
## അവലംബം

വർഗ്ഗം:കേരളത്തിലെ നെൽപ്പാടങ്ങൾ
കേരള ബ്ലാസ്റ്റേഴ്സ്

ഇന്ത്യൻ സൂപ്പർ ലീഗിൽ കേരളത്തെ  പ്രതിനിധികരിക്കുന്ന ഫുട്ബോൾ ക്ലബ്ബാണ്  **കേരള ബ്ലാസ്റ്റേഴ്സ് ഫുട്ബോൾ ക്ലബ്** . 
ജവഹർലാൽ നെഹ്റു സ്റ്റേഡിയം, കൊച്ചി ആണ് ഇവരുടെ ഹോം ഗ്രൗണ്ട്.

ഏഷ്യയിലെ ഏറ്റവും കൂടുതൽ ആരാധക പിന്തുണയുള്ള ക്ലബ്ബുകളിലൊന്നാണ് ബ്ലാസ്റ്റേഴ്‌സ്, ഭൂഖണ്ഡത്തിൽ നിന്നുള്ള ഫുട്‌ബോൾ ക്ലബ്ബുകളിൽ ഏറ്റവും വലിയ സോഷ്യൽ മീഡിയ പിന്തുണയും ബ്ലാസ്റ്റേഴ്‌സിന് തന്നെ. ക്ലബ്ബിന്റെ ചിഹ്നത്തിൽ ആന  തുമ്പിക്കൈ കൊണ്ട് ഫുട്‌ബോൾ പിടിക്കുന്നു, ഇത് ഫുട്ബോലുമായിയുള്ള കേരളത്തിന്റെ ആഴത്തിലുള്ള ബന്ധത്തെ സൂചിപ്പിക്കുന്നു.  ക്ലബ്ബിന്റെ പരമ്പരാഗത കിറ്റിൽ മഞ്ഞ, നീല നിറങ്ങൾ അടങ്ങിയതാണ്, തുടക്കം മുതൽ തന്നെ ക്ലബിന്റെ പ്രാഥമിക നിറവും ഐഡന്റിറ്റിയും മഞ്ഞയാണ്.

ലഘുചിത്രം|303x303ബിന്ദു|'''2016 Season Official T shirt Inauguration'''

## ആരാധക കൂട്ടായ്മ

കേരളാ ബ്ലാസ്റ്റേർസ് ആരാധക കൂട്ടായ്മയാണ് **[[മഞ്ഞപ്പട|മഞ്ഞപ്പട കേരള ബ്ലാസ്റ്റേഴ്സ് ഫാൻസ്]].** 

ഇന്ത്യൻ സൂപ്പർ ലീഗിലെ ഏറ്റവും വലിയതും സജീവവുമായ ആരാധക ഗ്രൂപ്പുകളിൽ ഒന്നാണ് മഞ്ഞപ്പട.

## മുൻ താരങ്ങൾ
 ഡേവിഡ് ജെയിംസ്

 ജോർദാൻ മുറേ

 ഇയെയിൻ ഹ്യൂം

 സുശാന്ത് മാത്യു

 സ്റ്റീഫെൻ പിയർസണ്

 പെഡ്രോ ഗുസ്മോ

ജേമി മക്കാലിസ്റ്റർ

 കോളിൻ ഫാൽവി

 ജോസു കരിയസ്

 പെൻ ഒാർജി

 ആൻഡ്രു ബാരിസിച്ച്

 മിലാഗ്രെസ് ഗൊൻസാലെസ്

 റെനെഡി സിങ്

 ഗോഡ്‌വിൻ ഫ്രാങ്കോ

റഫായേൽ റോമി

ലൂയിസ് ബാരെറ്റൊ(വിക്ടർ പുള്ഗ)

ആരോൺ ഹ്യൂസ്

സെഡ്രിക് ഹെങ്ബർട്ട്

ഗുഡ്ജോൺ ബാൾഡ്വിൻസൺ
Dimi


## മുൻ പരിശീലകർ
* പീറ്റർ ടെയിലർ
* സ്റ്റീവ് കോപ്പൽ
* റനെ മെളുസ്റ്റെീൻ
* ടെറി ഫീലാൻ
* ഡേവിഡ് ജെയിംസ്
* എൽകോ ഷട്ട്ടോ്ട്ടറി
* കിബു വികുന
*ഇവാൻ വുകുമനോവിച് 
*മിക്കേൽ സ്റ്റാറേ
*ടി ജെ പുരുഷോത്തമൻ (താൽക്കാലികം) നിലവിൽ

## വുകുമന ോവിച്നിലവിലെ സാങ്കേതിക അംഗങ്ങൾ

## കിറ്റ്‌ സ്പോൺസർമാരും ഷർട്ട് നിർമ്മാതാക്കളും

## ഇതും കാണുക
* എന്നും യെല്ലൊ

## അവലംബം

## പുറം കണ്ണികൾ

* ഔദ്യോകിക ഫേസ്ബുക്ക്‌ പേജ്

വർഗ്ഗം:കേരളത്തിലെ ഫുട്ബോൾ ക്ലബ്ബുകൾ
വർഗ്ഗം:കേരള ബ്ലാസ്റ്റേഴ്സ്
വർഗ്ഗം:ഇന്ത്യൻ സൂപ്പർ ലീഗ് ടീമുകൾ
വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
ക്യൂബൻ മക്കൗ

വംശനാശം സംഭവിച്ച ഒരു സപ്തവർണ്ണ തത്തയാണ് **ക്യൂബൻ മക്കൗ**. ക്യൂബയിലും സമീപ ദ്വീപുകളിലുമായിരുന്നു പത്തൊൻപതാം നൂറ്റാണ്ട് വരെ ഇവയെ കണ്ടിരുന്നത്. ഇന്ന് കാണപ്പെടുന്ന Scarlet macaw യുമായി ഇതിനു സാമ്യം ഉണ്ടായിരുന്നു എന്ന് വിശ്വസിക്കപ്പെടുന്നു. ഇവയുടെ അസ്ഥികൂടങ്ങൾ ഇതുവരെ കിട്ടിയിട്ടില്ല എങ്കിലും ഉപ ജീവാശ്മങ്ങൾ ക്യൂബയിൽ നിന്നും ലഭിച്ചിട്ടുണ്ട്.

## ചരിത്ര പരാമർശങ്ങൾ

ആദ്യകാല പര്യവേഷകർ ആയിരുന്ന ക്രിസ്റ്റഫർ കൊളംബസ്, ഡീഗോ അൽവാരെസ് തുടങ്ങിയവർ 14,15 നൂറ്റാണ്ടുകളിൽ ഇവയെ പറ്റി പരാമർശിച്ചിരുന്നു. ക്യൂബയെ കുറിച്ചുള്ള പഴയ പുസ്തകങ്ങളിലും ലേഖനങ്ങളിലും ഇവയെ സചിത്രം പ്രതിപാദിച്ചിട്ടുണ്ട്. ഇതിനു ആദ്യം നൽകിയ ശാസ്ത്രനാമം Psittacus  tricolor എന്നായിരുന്നു.  

## അവലംബം

വർഗ്ഗം:ക്യൂബയിലെ പക്ഷികൾ
വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:തത്തകൾ
ടൊർവൊസോറസ്

തെറാപ്പോഡ വിഭാഗത്തിൽ പെട്ട ഒരു ദിനോസർ ആണ് **ടൊർവൊസോറസ്** . അന്ത്യ ജുറാസ്സിക് കാലഘട്ടത്തിൽ ആണ് ഇവ ജീവിച്ചിരുന്നത് . ഫോസ്സിൽ കണ്ടു കിട്ടിയിടുള്ളത് കൊളറാഡോയിൽ നിന്നും (1971) പോർച്ചുഗലിൽ നിന്നും (2014) ആണ് . കൊളറാഡോയിൽ നിന്നും കണ്ടു കിട്ടിയ ഉപവർഗത്തിന് *ടൊർവൊസോറസ് ടാനെരി* എന്നും (ഹോലോ ടൈപ്പ് :BYUVP 2020), പോർച്ചുഗലിൽ നിന്നും കണ്ടു കിട്ടിയ ഉപവർഗത്തിന് *ടൊർവൊസോറസ് ഗുർനെ* എന്നും (ഹോലോ ടൈപ്പ് :ML 1100) ആണ് പേര് .

## ശരീര ഘടന
ഇവയ്ക്ക് ഏകദേശം 10 മീറ്റർ (33 അടി) നീളവും ഏകദേശം 4-5 ടൺ വരെ ശരീരഭാരവുമുണ്ടായിരുന്നു.

## അവലംബം

വർഗ്ഗം:യൂറോപ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:വടക്കേ അമേരിക്കയിലെ ദിനോസറുകൾ
ലേഡീസ് ഹോസ്റ്റൽ

രേഖ സിനി ആർട്ടിന്റെ ബാനറിൽ ഡോ. ബാലകൃഷ്ണൻ നിർമിച്ച മലയാളചലച്ചിത്രമാണ് **ലേഡീസ് ഹോസ്റ്റൽ**.  ഹരിഹരന്റെ പ്രഥമ സംരംഭമാണ് ലേഡീസ് ഹോസ്റ്റൽ.  വിമലാ റിലീസ് വിതണം ചെയ്ത ഈ ചിത്രം 1973 ജൂൺ 29-ന് പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*വിൻസെന്റ്
*ജയഭാരതി
*സുജാത
*ബഹദൂർ
*മുതുകുളം രാഘവൻ പിള്ള
*കെ.പി. ഉമ്മർ
*പറവൂർ ഭരതൻ
*അടൂർ ഭാസി
*ഖദീജ
*വഞ്ചിയൂർ രാധ
*ടി.എസ്. മുത്തയ്യ
*അബ്ബാസ്
*പട്ടം സദൻ

## പിന്നണിഗായകർ
*കെ.ജെ. യേശുദാസ്
*എസ്. ജാനകി
*പി. ജയചന്ദ്രൻ
*എൽ.ആർ. ഈശ്വരി
*പി. സുശീല

## അണിയറയിൽ
*സംവിധാനം - ഹരിഹരൻ
*നിർമ്മാണം - ഡോ ബാലകൃഷ്ണൻ
*ബാനർ - രേഖ സിനി ആർട്സ്
*കഥ, സംഭാഷണം - ഡോ ബാലകൃഷ്ണൻ
*ഗാനരചന - ശ്രീകുമാരൻ തമ്പി, ഡോ ബാലകൃഷ്ണൻ
*സംഗീതം - എം.എസ്‌. ബാബുരാജ്‌
*ഛായാഗ്രഹണം - ടി എൻ കൃഷ്ണൻകുട്ടി നായർ
*ചിത്രസംയോജനം - 	ജി വെങ്കിട്ടരാമൻ
*വിതരണം	 - വിമല ഫിലിംസ്

## ഗാനങ്ങൾ
*സംഗീതം - എം.എസ്‌. ബാബുരാജ്‌

## അവലംബം

## പുറത്തേക്കുള്ള കണ്ണികൾ
*ഇന്റെർ നെറ്റ്മൂവി ഡേറ്റാബേസിൽ നിന്ന് ലേഡീസ് ഹോസ്റ്റൽ

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:തമ്പി- ബാബുരാജ് ഗാനങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
കരീബിയൻ മങ്ക് സീൽ

ഇരുപതാം നൂറ്റാണ്ടിന്റെ പകുതിയോടെ വംശനാശം സംഭവിച്ച ഒരു കടൽനായയാണ് **കരീബിയൻ മങ്ക് സീൽ**(Caribbean Monk Seal).വെസ്റ്റ്‌ ഇന്ത്യൻ സീൽ ,സീ വുൾഫ്  എന്നീ പേരുകളിലും അറിയപ്പെട്ടിരുന്ന ഇതിന്റെ ശാസ്ത്രീയ നാമം Monachus tropicalis എന്നായിരുന്നു. 

ഇവയെ ഏറ്റവും കൂടുതൽ വേട്ടയാടിയിരുന്നത് മനുഷ്യരും സ്രാവുകളും ആയിരുന്നു.  അക്കാലത്ത് കരീബിയൻ പ്രദേശങ്ങളിൽ വൻതോതിൽ ഉണ്ടായിരുന്ന കരിമ്പ് 
ഫാക്ടറികളിലെ യന്ത്രങ്ങളിൽ ഉപയോഗിക്കുവാനുള്ള എണ്ണയ്ക്ക് വേണ്ടി ഇവയെ വ്യാപകമായി വേട്ടയാടി. . തുടർന്ന് ഇവയുടെ വംശനാശം ത്വരിതഗതിയിലായിരുന്നു. 

## അവലംബം

വർഗ്ഗം:കരീബിയനിലെ സസ്തനികൾ
വർഗ്ഗം:അമേരിക്കയിലെ സസ്തനികൾ
വർഗ്ഗം:കടൽനായകൾ
കാസ്പിയൻ കടുവ

ഏതാണ്ട് നാല്പത് വർഷങ്ങൾക്ക് മുൻപ് വംശനാശം സംഭവിച്ച ഒരു കടുവയാണ് **കാസ്പിയൻ കടുവ**. Panthera tigris virgata എന്ന ശാസ്ത്രനാമം ഉള്ള ഇത് പേർഷ്യൻ കടുവ (Persian tiger), ട്യൂറേനിയൻ കടുവ (Turanian tiger) തുടങ്ങിയ പേരുകളിലും അറിയപ്പെട്ടിരുന്നു.

1970 വരെ സ്വാഭാവിക വാസസ്ഥാനങ്ങളിൽ കണ്ടിരുന്ന ഇവ കാസ്പിയൻ കടലിനു പടിഞ്ഞാറും തെക്കും ഉള്ള പ്രദേശങ്ങളിലും തുർക്കി,ഇറാൻ,ചൈന,റഷ്യ,അഫ്ഗാനിസ്താൻ തുടങ്ങിയ രാജ്യങ്ങളിലും കാണപ്പെട്ടിരുന്നു. ഇന്ന് ഇവയെ മൃഗശാലകളിൽപ്പോലും കാണാൻ കഴിയില്ല.

വിനോദത്തിനായുള്ള വേട്ടയും മനുഷ്യ കുടിയേറ്റങ്ങളും സ്വാഭാവിക ആവാസവ്യവസ്ഥയുടെ നശീകരണവുമാണ് കാസ്പിയൻ കടുവകളുടെ വംശനാശത്തിന് മുഖ്യ കാരണമായത്. 1970 കളിൽ അവസാന കാസ്പിയൻ കടുവയും കൊല്ലപ്പെട്ടതായി കരുതപ്പെടുന്നതെങ്കിലും പിന്നീട് 1997ൽ അഫ്ഗാനിസ്ഥാനിലെ ബബാതാക് മലനിരകളിൽ നിന്നും ഒരു കടുവയെ കൊന്നിരുന്നു. ഇപ്പോഴും ഈ മേഖലയിലെ പല ഒറ്റപ്പെട്ട പ്രദേശങ്ങളിൽ നിന്നും കടുവയെ കണ്ടതായി സ്ഥിരീകരിക്കാത്ത റിപ്പോർട്ടുകളുണ്ട്.

 

## അവലംബം

വർഗ്ഗം:കടുവകൾ
വർഗ്ഗം:ഏഷ്യയിലെ വംശനാശം സംഭവിച്ച സസ്തനികൾ
മൗറീഷ്യസ് മൂങ്ങ

പത്തൊൻപതാം നൂറ്റാണ്ടോടെ വംശനാശം സംഭവിച്ച ഒരു മൂങ്ങയാണ് **മൗറീഷ്യസ് മൂങ്ങ**. Mascarenotus sauzieri എന്ന ശാസ്ത്ര നാമത്തിൽ അറിയപ്പെട്ടിരുന്ന ഇതിനെ ന്യൂട്ടൻറെ മൂങ്ങ (Newton's owl) എന്നും വിളിച്ചിരുന്നു. 

 

മൗറീഷ്യസ് ലെ മസ്കരൈൻ ദ്വീപിൽ മാത്രമായിരുന്നു ഇവയെ കണ്ടിരുന്നത്. 1770 ൽ നിർമ്മിച്ച ഒരു രേഖാചിത്രം ഒഴികെ 
ഈ പക്ഷിയെ കുറിച്ച് കൂടുതൽ വിവരങ്ങൾ ഒന്നും ലഭ്യമല്ല. 1836 ൽ വെടിവെച്ചിട്ട മൗറീഷ്യസ് മൂങ്ങയായിരുന്നു അവസാനം 
ജീവിച്ചിരുന്നത്. ഉപജീവാംശ അസ്ഥികളിൽ നിന്നുമാണ് ഇവയെ കുറിച്ച് പഠനങ്ങൾ നടന്നത്.

## അവലംബം

വർഗ്ഗം:മൗറീഷ്യസിലെ പക്ഷികൾ
വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:മൂങ്ങകൾ
ഹിമാലയൻ കാട

ഉത്തരഭാരതത്തിൽ ജീവിച്ചിരുന്ന ഒരു പക്ഷിയാണ് **ഹിമാലയൻ കാട **(Himalayan quail). *Ophrysia superciliosa* എന്ന ശാസ്ത്രനാമത്തിൽ അറിയപ്പെട്ടിരുന്ന ഹിമാലയൻ കാടയെ അവസാനമായി രേഖപ്പെടുത്തിയത് 1876 ൽ മസ്സൂറിക്ക് സമീപം വച്ചായിരുന്നു. ഇത് കാടകളുടെ ഫാസിയാനിഡെ കുടുംബത്തിൽ ഉൾപ്പെടുന്നു.

## അവലംബം

വർഗ്ഗം:വംശനാശം സംഭവിച്ച പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:കാടകൾ
സൂര്യ അശോക്

2014 ൽ ബാല സാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം നേടിയ കൊങ്കണി സാഹിത്യകാരിയാണ് **സൂര്യ അശോക്**. 'ഭുർഗ്യംലോ സംസാർ’ എന്ന കൃതിക്കാണ്  ബാലസാഹിത്യ അവാർഡ് ലഭിച്ചത്.

## ജീവിതരേഖ
സോമലത ആർ. പൈയുടെയും രവീന്ദ്രനാഥ പൈയുടെയും മകളായി തൃപ്പൂണിത്തുറയിൽ ജനിച്ചു. അച്ഛൻെറ സ്ഥലംമാറ്റങ്ങൾക്കനുസരിച്ച് ബംഗാളിലും ബിഹാറിലും കേരളത്തിൽ പലയിടങ്ങളിലുമായി വിദ്യാഭ്യാസം. പി.ജി ഡിപ്ളോമ ഇൻ കൊങ്കണി ലിറ്ററേച്ചറിൽ രണ്ടാം റാങ്കു നേടി. 2004ൽ ആദ്യ കവിതാസമാഹാരം ‘കൃഷ്ണഗീത്’ പ്രസിദ്ധീകരിച്ചു. കംസവധം വരെയുള്ള കൃഷ്ണചരിതം ഉൾപ്പെടുത്തിയ സചിത്രകാവ്യമായിരുന്നു ഇത്. ഏഴ് കഥകളുടെ സമാഹാരം ‘പുനർജനി’ ആയിരുന്നു അടുത്തത്. ഈ കൃതി, മല്ലികാർജ്ജുന കോളേജ് ഓഫ് ആർട്ട്സ് ആൻഡ് സയൻസ്, ഡിഗ്രിക്ക് പാഠപുസ്തകമായി തിരഞ്ഞെടുത്തിട്ടുണ്ട്.  

## കൃതികൾ
*'കൃഷ്ണഗീത്' (കവിതാസമാഹാരം)
*'പുനർജ്ജനി' ( കഥാസമാഹാരം)
*'പാവ്‌സാടേന്തു ഏക് പര്യടൻ'(യാത്രാവിവരണം)
*അമൃതവാണി
* സംബദ്
* ഗുംജിയോ അക്ഷരവൃക്ഷാ ച്യോ(അക്ഷര വൃക്ഷത്തിലെ മഞ്ചാടിക്കുരു)
*വിശ്വാസ്(നോവൽ)
*എം.കെ. രാമചന്ദ്രന്റെ കൈലാസ സരോവർ എന്ന യാത്രാവിവരണം സൂര്യ കൊങ്കണിയിലേക്ക് മൊഴിമാറ്റി.
*മാജിക് ഓഫ് കെനിയ ഇംഗ്ലീഷ് യാത്രവിവരണം 'അനന്യ കെനിയ' എന്ന പേരിൽ സൂര്യ കൊങ്കണിയിൽ ഒരുക്കി.

## പുരസ്കാരങ്ങൾ
*2014 ലെ  ബാല സാഹിത്യത്തിനുള്ള കേന്ദ്ര സാഹിത്യ അക്കാദമി പുരസ്കാരം 
*കേരള കൊങ്കണി അക്കാദമിയുടെ പണ്ഡരീനാഥ് ഭുവനേന്ദ്ര പുരസ്‌കാരം
*വൈഷ്ണവരത്നയുടെ ‘കൊങ്കണി സാഹിത്യ സേവാരത്ന പുരസ്കാരം

## അവലംബം

## പുറം കണ്ണികൾ
*ഏക് ഗൃഹസ്ഥാ ലേഖിക ജലേലി കാണി 
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
വർഗ്ഗം:കൊങ്കണി സാഹിത്യകാരന്മാർ
യശ്വന്ത്‌റാവു ഹോൾക്കർ

മറാഠ സാമ്രാജ്യത്തിലെ ഒരു രാജാവായിരുന്നു **യശ്വന്ത്റാവു ഹോൾക്കർ** (ജനനം 1776 ഡിസംബർ 3 - മരണം 1811 ഒക്ടോബർ 27). പേർഷ്യൻ, മറാഠി ഭാഷകളിൽ പരിജ്ഞാനമുണ്ടായിരുന്ന യശ്വന്ത് മികച്ച ഒരു സൈന്യാധിപൻ കൂടിയായിരുന്നു. ഇന്ത്യയിലെ നെപ്പോളിയൻ എന്ന് യശ്വന്ത്റാവു ഹോൾക്കറിനെ വിശേഷിപ്പിക്കാറുണ്ട്. 1799 ജനുവരിയിലാണ് യശ്വന്ത് രാജാവായി സ്ഥാനാരോഹണം ചെയ്യപ്പട്ടു, അതേ വർഷം മെയിൽ അദ്ദേഹം ഉജ്ജയിനി പിടിച്ചടക്കി.

വടക്കോട്ട് തന്റെ സാമ്രാജ്യം വികസിപ്പിക്കാനാണ് അദ്ദേഹം ശ്രമിച്ചിരുന്നത്, പേഷ്വാ ബാജി റാവു രണ്ടാമന്റെ ഭരണപരിഷ്കാരങ്ങളേയും, നയങ്ങളേയും യശ്വന്ത് കഠിനമായി വിമർശിച്ചുപോന്നു. 1802 മേയിൽ യശ്വന്ത് പൂനെ യുദ്ധത്തിൽ പേഷ്വാ ബാജിറാവുവിനെ കീഴടക്കി പൂനെ സ്വന്തമാക്കി. പൂനെ കാൽക്കീഴിലായതോടെ, മറാഠാ സാമ്രാജ്യം ഉടച്ചുവാർക്കാൻ യശ്വന്ത് പദ്ധതി തയ്യാറാക്കി.
ബ്രിട്ടീഷുകാർ ഇന്ത്യയിലേക്കു വരുന്നതിനെ ശക്തിയുക്തം എതിർത്തയാളായിരുന്നു യശ്വന്ത്.  ഗ്വാളിയോർ രാജാവായിരുന്ന ദൗളത് സിന്ധ്യയുമായി ചേർന്ന് യശ്വന്ത് ബ്രിട്ടനോട് എതിരിടാൻ യശ്വന്ത് തീരുമാനിച്ചു. ബ്രിട്ടനെതിരേ ഒരുമിച്ചു നിന്നു പോരാടാൻ നാട്ടുരാജ്യങ്ങളിലെ രാജാക്കന്മാരോട് യശ്വന്ത് അഭ്യർത്ഥിച്ചു. ഈ രാജ്യങ്ങളിലെ രാജാക്കന്മാർ നേരത്തേ തന്നെ ബ്രിട്ടീഷുകാരുമായി കരാറുകൾ ഉണ്ടാക്കിയിരുന്നതിനാൽ യശ്വന്തിന്റെ അഭ്യർത്ഥനകൾ നടപ്പായില്ല, ഇതു കാരണം ബ്രിട്ടീഷുകാർക്കെതിരേ തനിച്ചു പോരാടാൻ അദ്ദേഹം നിശ്ചയിച്ചു.

കേണൽ ഫോസെറ്റിന്റെ നേതൃത്വത്തിലുള്ള ബ്രിട്ടീഷ് പട്ടാളത്തെ യശ്വന്ത് പരാജയപ്പെടുത്തുകയും, ഡൽഹിയിൽ  ബ്രിട്ടീഷുകാർ തടവിലാക്കിയിരുന്ന ഷാ ആലം രാജകുമാരനെ രക്ഷിക്കാൻ ഡൽഹി ആക്രമിക്കുകയും ചെയ്തു. ഈ യുദ്ധത്തിൽ വിജയിക്കാൻ യശ്വന്തിനു കഴിഞ്ഞില്ല. ഈ യുദ്ധത്തിൽ യശ്വന്ത് കാണിച്ച ധീരതയെ കണക്കിലെടുത്ത് ഷാ ആലം ആണ് അദ്ദേഹത്തിന് *മഹാരാജാധിരാജ രാജ രാജേശ്വർ അലി ബഹാദൂർ* എന്ന ഭരണപരമായ പദവി സമ്മാനിക്കുന്നത്.

യശ്വന്തിന്റെ ശക്തിപ്രഭാവം കണ്ട്, അദ്ദേഹവുമായി സമാധാനത്തിൽ സന്ധിചെയ്യുന്നതാണ് ഉചിതം എന്ന് ബ്രിട്ടീഷുകാർ തീരുമാനിച്ചു. 24 ഡിസംബർ 1805 ന് ബ്രിട്ടൻ യശ്വന്തുമായി ഒരു സമാധാന ഉടമ്പടി ഒപ്പു വച്ചു. ഒരു സമാധാന ഉടമ്പടി ഒപ്പു വെക്കാനായി ബ്രിട്ടീഷ് സാമ്രാജ്യം ആദ്യമായാണ് ഒരു ഇന്ത്യൻ രാജാവിനെ അങ്ങോട്ടു സമീപിക്കുന്നത്. യുദ്ധത്തിൽ നഷ്ടപ്പെട്ട പ്രദേശങ്ങൾ അദ്ദേഹത്തിനു തിരിച്ചുകൊടുക്കുകയും, ജയ്പൂർ, ഉദയ്പൂർ, കോത്ത, ബുണ്ടി എന്നീ പ്രദേശങ്ങൾ പൂർണ്ണമായും യശ്വന്തിന്റെ ഭരണത്തിനായി വിട്ടുകൊടുക്കുയും ചെയ്തു. അദ്ദേഹത്തിന്റെ ഭരണകാര്യങ്ങളിൽ ഒരിക്കലും, ബ്രിട്ടൻ ഇടപെടില്ലെന്നും ഉറപ്പുകൊടുക്കുകയും ചെയ്തു.

മറാഠ സാമ്രാജ്യം വിപുലപ്പെടുത്തുക എന്നതു തന്നെയായിരുന്നു യശ്വന്തിന്റെ ലക്ഷ്യം, ഇതിനായി ബ്രിട്ടനെ ഇന്ത്യയിൽ നിന്നു തന്നെ പറഞ്ഞയക്കണം എന്നദ്ദേഹത്തിനറിയാമായിരുന്നു. ഭാൻപുരയിൽ തന്നെ താമസിച്ചു തന്റെ ലക്ഷ്യം നേടാനായി വലിയൊരു സൈന്യത്തെ അദ്ദേഹം സജ്ജമാക്കാൻ തുടങ്ങി. കൽക്കട്ടയെ ആക്രമിക്കാൻ ഏതാണ്ട് ഒരു ലക്ഷത്തോളം സൈനികരുള്ള ഒരു സേനയേയാണ് യശ്വന്ത് തയ്യാറാക്കിയിരുന്നത്. 1811 ഒക്ടോബർ 27 ന് തന്റെ മുപ്പത്തഞ്ചാമത്തെ വയസ്സിൽ യശ്വന്ത് അന്തരിച്ചു.

## അവലംബം

വർഗ്ഗം:ഇന്ത്യയിലെ രാജാക്കന്മാർ
വർഗ്ഗം:ഹിന്ദു രാജാക്കന്മാർ
വർഗ്ഗം:1776-ൽ ജനിച്ചവർ
വർഗ്ഗം:1811-ൽ മരിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:ഒക്ടോബർ 27-ന് മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
മാധവിക്കുട്ടി (ചലച്ചിത്രം)

സുപ്രിയ പ്രൊഡക്ഷൻസിന്റെ ബാനറിൽ ഹരി പോത്തൻ നിർമിച്ച മലയാളചലച്ചിത്രമാണ് **മാധവിക്കുട്ടി**.  വിമലാ റിലീസിംഗ് കമ്പനി വിതരണം ചെയ്ത ഈ ചിത്രം 1973 നവംബർ 30-ൻ് പ്രദർശനം തുടങ്ങി.

## അഭിനേതാക്കൾ
*മധു
*ബഹദൂർ
*എം.ജി. സോമൻ
*ജയഭാരതി
*വിധുബാല
*അടൂർ ഭാസി
*ശങ്കരാടി
*കെ.പി.എ.സി. ലളിത
*ടി.ആർ. ഓമന
*വിജയ കുമാർ

## പിന്നണിഗായകർ
*പി. ലീല
*പി. മാധുരി
*പി. ജയചന്ദ്രൻ

## അണിയറയിൽ
*സംവിധാനം - തോപ്പിൽ ഭാസി
*നിർമ്മാണം - ഹരി പോത്തൻ
*ബാനർ -	സുപ്രിയ
*കഥ - വൈക്കം ചന്ദ്രശേഖരൻ നായർ
*തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ
*സംഗീതം - ജി ദേവരാജൻ
*ഛായാഗ്രഹണം - യു രാജഗോപാൽ
*ചിത്രസംയോജനം - 	ജി വെങ്കിട്ടരാമൻ
*കലാസംവിധാനം - 	ഭരതൻ

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് മാധവിക്കുട്ടി

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ
വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
ഗിനിപ്പന്നി

കാവിഡേ കുടുംബത്തിലെ കാവിയ എന്ന ജനുസ്സിൽ പെട്ട ഒരു കരണ്ടുതീനിയാണ് **ഗിനിപ്പന്നി**(ഇംഗ്ലീഷ്: *Guinea pig*).. **എലിപ്പന്നി** എന്നും **കാവി** (cavy) എന്നും വിളിക്കാറുണ്ട്. ഗിനിപ്പന്നി എന്ന പേരിൽ വ്യംഗ്യമായതുപോലെ ഒരു പന്നിയല്ല ഇത്. ഇവയുടെ സ്വദേശം ഗിനിയയും അല്ല . തെക്കേ അമേരിക്കയിലെ ആന്തിസ് ആണ് ഇവയുടെ സ്വദേശം. ഇന്ന് പൂർണ്ണമായി ഇണക്കി വളർത്തുന്ന ഇവയെ വന്യമായി കാണുവാൻ സാധ്യമല്ല.  

തെക്കേ അമേരിക്കയിലെ തദ്ദേശീയരുടെ ഇടയിൽ ഈ ജീവിക്ക് പ്രധാന സ്ഥാനം ഉണ്ട്. ഭക്ഷണം ആയും ഒരു നാട്ടുമരുന്ന് ആയും ഇതിനെ അവിടെ ഉപയോഗിക്കുന്നു.  പതിനാറാം നൂറ്റാണ്ടു മുതലുള്ള യൂറോപ്യരുടെ ആഗമനത്തിനു ശേഷം ഇതിനെ യൂറോപ്പിലും മറ്റു രാജ്യങ്ങളിലും  ഇണക്കി വളർത്തുവാൻ തുടങ്ങി. പത്തൊൻപതാം നൂറ്റാണ്ടു മുതൽ ഇവയെ വ്യാപകമായി  മരുന്നു പരീക്ഷണത്തിനു ഉപയോഗിച്ചു വരുന്നു. നിർദാക്ഷിണ്യം ഇവയെ പരീക്ഷണ വസ്തുവായി ഉപയോഗിക്കാൻ തുടങ്ങിയതോടെ  *ഗിനിപ്പന്നി* എന്ന ശൈലീപദം "പരീക്ഷണ വസ്തു" എന്ന അർത്ഥത്തിൽ പ്രസിദ്ധമായി.

## ചിത്രശാല

File:Guinea Pig - ഗിനി പന്നി 001.JPG
File:Guinea Pig - ഗിനി പന്നി 02.JPG
File:Guinea Pig - ഗിനി പന്നി 03.JPG
File:Guinea Pig - ഗിനി പന്നി 04.JPG
File:Guinea Pig - ഗിനി പന്നി 05.JPG


## അവലംബം

വർഗ്ഗം:കരണ്ടുതീനികൾ
വർഗ്ഗം:വളർത്തുമൃഗങ്ങൾ
വർഗ്ഗം:പെറുവിലെ സസ്തനികൾ
പെരുമ്പാവൂർ മുൻസിപ്പൽ ലൈബ്രറി

പെരുമ്പാവൂർമുൻസിപ്പൽ ലൈബ്രറി കുന്നത്തു് നാട് താലൂക്കിൽ സ്ഥിതിചെയ്യുന്നു. 1984 സെപ്തംബർ 22 -ആം തീയതി മുൻ മുൻസിപ്പൽ ചെയർമാൻ കെ.എൻ.ജി. കർത്തയാണു് പൊതുജനങ്ങൾക്കായി തുറന്നുകൊടുത്തത്. 1983 -ൽ അന്നത്തെ കേരള സർക്കാർ വിദ്യാഭ്യാസ മന്ത്രിയായ ടി.എം. ജേക്കബ് ആണു് ലൈബ്രറിയുടെ തറക്കല്ലിട്ടത്. ആയിരക്കണക്കിനു് പുസ്തകങ്ങളാൽ സമ്പന്നമാണു് ലൈബ്രറി. അദ്ധ്യാപകരും വിദ്യാർത്ഥികളും മറ്റുപൊതുജനങ്ങളുമായി നിരവധി പ്രദേശവാസികൾ ലൈബ്രറി ഉപയോഗപ്പെടുത്തുന്നു. തെരഞ്ഞെടുക്കപ്പെട്ട ഭരണസമിതി ലൈബ്രറിയുടെ പ്രവർത്തനങ്ങൾ നിയന്ത്രിക്കുന്നു. 

## സജ്ജീകരണങ്ങൾ
നാലു  നിലയുള്ള കെട്ടിടത്തിൽ ഒന്നാം നിലയിൽ പൊതു ജനങ്ങൾക്ക് കാലിക പ്രസിദ്ധീകരണങ്ങളും പത്രങ്ങളും വായിക്കാനുള്ള സൌകര്യം ഏർപ്പെടുത്തിയിരിക്കുന്നു. രണ്ടാം നിലയിൽ പുസത്കങ്ങൾ വിവിധ വിഭാഗങ്ങളിലായി തരംതിരിച്ച് സൂക്ഷിച്ചിരിക്കുന്നു. മൂന്നാം നിലയിൽ ലൈബ്രറിയുടെ നടത്തിപ്പ് കാര്യാലയവും നാലാം നിലയിൽ കെ.എൻ.ജി. കർത്തയുടെ സ്മരണയ്ക്കായി നിർമ്മിച്ച കെ.എൻ.ജി. കൾച്ചറൽ സെന്ററും പ്രവർത്തിക്കുന്നു.

## പ്രവർത്തനങ്ങൾ
2014 ആഗസ്ത് 18,19 തീയതികളിൽ **അക്ഷര പെരുമ** വായനവാരം സംഘടിപ്പിച്ചു. 

## ചിത്രങ്ങൾ
ലഘുചിത്രം|പെരുമ്പാവൂർ മുൻസിപ്പൽ ലൈബ്രറി

## ഫേസ് ബുക്ക് പേജ്
*https://www.facebook.com/pages/Municipal-Library-Perumbavoor/246229702240058?fref=nf

## അനുബന്ധം
*http://maps.mapmyindia.com/explore/municipal+library+perabmavoor-perumbavoor-kerala-ss1a44
*http://tlcknd.org/ 

വർഗ്ഗം:കേരളത്തിലെ വായനശാലകൾ
ലളിത കുമാരമംഗലം

ദേശീയ വനിതാ കമ്മീഷൻ അധ്യക്ഷയാണ് **ലളിത കുമാരമംഗലം** . ബി.ജെ.പി. ദേശീയ എക്‌സിക്യൂട്ടീവ് അംഗവും പാർട്ടി വക്താവുമാണ്  തമിഴ്‌നാട് സ്വദേശിനിയായ ലളിത കുമാരമംഗലം. 2014 സെപ്റ്റംബർ 17 നാണ് അവർ  ദേശീയ വനിതാ കമ്മീഷൻ അധ്യക്ഷയായി നിയമിതയായത് .

## കുടുംബം
കമ്യൂണിസ്റ്റ് പാർട്ടി പ്രവർത്തകനും ഇന്ദിരാ ഗാന്ധി മന്ത്രിസഭയിൽ 1971-1972 കാലത്ത് ഇരുമ്പ്-സ്റ്റീൽ ഖനി വകുപ്പ് മന്ത്രിയും  ആയിരുന്ന മോഹൻ കുമാരമംഗലം ആണ് ഇവരുടെ പിതാവ്. ഇവരുടെ മുത്തച്ഛൻ പി.സുബ്ബരായൻ മദ്രാസ് പ്രസിഡൻസി യുടെ മുഖ്യമന്ത്രി ആയിരുന്നു. പശ്ചിമ ബംഗാൾ മുൻ മുഖ്യമന്ത്രി ആയിരുന്ന അജോയ് മുഖർജിയുടെ മരുമകൾ ആയ കല്യാണി മുഖർജി ആയിരുന്നു ഇവരുടെ അമ്മ. മുൻ ബി.ജെ.പി നേതാവായിരുന്ന അന്തരിച്ച രംഗരാജൻ കുമാരമംഗലത്തിന്റെ  സഹോദരി കൂടിയാണ് ലളിത കുമാരമംഗലം .

## അവലംബം

വർഗ്ഗം:ഇന്ത്യൻ വനിതകൾ
വർഗ്ഗം:തമിഴ് ജനത
വർഗ്ഗം:ദേശീയ വനിതാ കമ്മീഷൻ
റെയ്മൻഡ് വഹാൻ ദാമേദിയൻ

എം.ആർ .ഐ സ്കാനുകളുടെ കണ്ടുപിടിത്തവുമായി ബന്ധപ്പെട്ട ശാസ്ത്രജ്ഞനാണ് **റെയ്മൻഡ് വഹാൻ ദാമേദിയൻ.**(ജ: മാർച്ച് 16, 1936 -ന്യൂയോർക്ക്). അർമേനിയൻ വംശജനായ ദാമേദിയൻ ശരീരത്തിലെ പൊട്ടാസ്യം, സോഡിയം തന്മാത്രകളെ കേന്ദ്രീകരിച്ച് നടത്തിയ ഗവേഷണങ്ങളാണ് എം.ആർ.ഐ സ്കാനുകളുടെ നിർമ്മാണത്തിലേയ്ക്ക് അദ്ദേഹത്തെ നയിച്ചത്.  1969 ൽ ആദ്യമായി ഒരു സ്കാനിങ് യന്ത്രത്തിനു അദ്ദേഹം രൂപകല്പന നൽകിയിരുന്നു.കൂടാതെ 1977-ൽ അർബ്ബുദകോശങ്ങളെ വേർതിരിച്ചറിയുന്നതിനുള്ള ഒരു പരിശോധനാരീതി മനുഷ്യനിൽ ആദ്യമായി പരീക്ഷിച്ചതും അർമേദിയനായിരുന്നു.

## വിദ്യാഭ്യാസം
1956-ൽ  വിസ്കോൺസിൻ -മാഡിസൺ സർവ്വകലാശാലയിൽനിന്നും ഗണിതശാസ്ത്രത്തിൽ ബിരുദം നേടിയ ദാമേദിയൻ 1960 ൽ വൈദ്യശാസ്ത്രത്തിൽ എം. ഡി. ബിരുദവും നേടുകയുണ്ടായി.

## ബഹുമതികൾ
2003-ലെ വൈദ്യശാസ്ത്രത്തിനുള്ള നോബൽ സമ്മാനത്തിനു ദാമേദിയൻ പരിഗണിയ്ക്കപ്പെടാതിരുന്നത് ഒട്ടേറെ വിവാദങ്ങൾക്കു വഴിവെച്ചിരുന്നു.
*നാഷനൽ മെഡൽ ഓഫ് ടെക്നോളജി (1988)
* നാഷനൽ ഇൻവെന്റേഴ്സ് ഹാൾ ഓഫ് ഫെയിം (1989)
## പുറംകണ്ണികൾ

* FONAR corporate website
* "Nobel Prizefight" 
* Cope's 1969 paper  on NMR of brain and muscle.  Links to early references.
* "Patent Fights Aplenty for M.R.I. Pioneer"  New York Times Article on Damadian.
## അവലംബം

* James Mattson and Merrill Simon. *The Pioneers of NMR and Magnetic Resonance in Medicine: The Story of MRI.* Jericho & New York: Bar-Ilan University Press, 1996. ISBN 0-9619243-1-4.
* Donald P. Hollis. "Abusing Cancer Science: The Truth About NMR and Cancer", Chehalis, WA: Strawberry Fields Press, 1987. ISBN 0-942033-15-9.
* Doug Sharp and Jerry Bergman. *Persuaded by the Evidence: True Stories of Faith, Science, and the Power of a Creator*, 2008. ISBN 0-89051-545-X

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:1936-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാർച്ച് 16-ന് ജനിച്ചവർ
മൗനാ കീ

ഹവായ് ദ്വീപുകളിൽ സ്ഥിതി ചെയ്യുന്ന ഒരു നിഷ്‌ക്രിയമായ അഗ്നിപർവ്വതം ആണ് **മൗനാ കീ**(Mauna Kea) . 
Mauna Kea (/ˌmɔːnə ˈkeɪ.ə/ or /ˌmaʊnə ˈkeɪ.ə/; Hawaiian: [ˈmɔunə ˈkɛjə]) എന്നതാണ് ആംഗലേയ ഉച്ചാരണം.

സമുദ്രനിരപ്പിൽ നിന്നും ഇതിന്റെ ഉയരം 13,803 ft (4,207 m) മാത്രമാണ്. എന്നാൽ ഈ പർവ്വതം സ്ഥിതി ചെയ്യുന്നത് സമുദ്രത്തിന്റെ അടിത്തട്ടിലാണ് . അവിടെ നിന്നുമുള്ള ഉയരം 33,100 അടിയാണ് (10,100 m). അതായത് അടിത്തട്ടിൽ  നിന്നും നോക്കിയാൽ ഇതിനു എവറസ്റ്റ് കൊടുമുടിയുടെ ഇരട്ടിയോളം ഉയരമുണ്ട്.  പത്തുലക്ഷം വർഷത്തോളം പഴക്കമുള്ളതാണ് ഈ അഗ്നിപർവ്വതം. പഠനങ്ങൾ അനുസരിച്ച്  അഗ്നിപർവ്വതം അവസാനമായി പൊട്ടിയത് 4,600 വർഷങ്ങൾക്ക് മുൻപാണ്. ഇപ്പോൾ ഇത് ജനജീവിതത്തിനു ഭീഷണി ഉണ്ടാകുന്നില്ല. 

## അവലംബം

വർഗ്ഗം:അമേരിക്കൻ ഐക്യനാടുകളിലെ അഗ്നിപർവ്വതങ്ങൾ
വർഗ്ഗം:ഹവായി
വർഗ്ഗം:ഹവായിയിലെ പർവ്വതങ്ങൾ
ശേഷക്രിയാ കല

ശവസംസ്കാരത്തോട്‌ അനുബന്ധിച്ച് നിർമ്മിക്കുന്ന  ഏതൊരു വിധിപ്രകാരം ഉള്ള കലാപരമായ നിർമ്മിതികളെയും  **ശേഷക്രിയാ കല** (Funerary Art) എന്നത് കൊണ്ട് അർഥമാക്കുന്നു. ശവസംസ്കാരം നടക്കുന്ന സ്ഥലത്തെ അലങ്കരിക്കൽ, അവിടെ ചെയ്യുന്ന ശില്പവിദ്യകൾ, സ്മാരകങ്ങൾ നിർമ്മിക്കൽ എന്നിവ ഇതിൽ ഉൾപ്പെടുന്നു . 

ശവസംസ്കാരം നടന്ന സ്ഥലങ്ങളിൽ പ്രത്യേക കലാ നിർമിതികൾ വയ്ക്കുന്ന പതിവ് 50,000 വർഷങ്ങൾക്കു മുൻപ്  നിയാണ്ടർതാൽ കാലം തൊട്ടേ ഉണ്ടായിരുന്നു . ഇന്ന് ഒരു വിധം എല്ലാ മതങ്ങളിലും ഈ ചടങ്ങുകൾ കാണാം. ഈജിപ്ത് ലെ പിരമിഡ് മുതൽ ഇന്ത്യയിലെ താജ് മഹൽ വരെ ഈ കലയ്ക്ക്‌ ഉദാഹരണമാണ്.

## അവലംബം

വർഗ്ഗം:കല
വർഗ്ഗം:ശവസംസ്കാരം
എമ ഹോഗ്

ടെക്സസിലെ പ്രഥമ വനിതയെന്നറിയപ്പെട്ടിരുന്ന മനുഷ്യസ്‌നേഹിയും കലാവസ്തുക്കളുടെ സംരക്ഷകയും ആയിരുന്നു **എമ ഹോഗ്** (Ima Hogg) (ജൂലൈ  10, 1882 – ആഗസ്റ്റ്‌ 19, 1975). ഇരുപതാം നൂറ്റാണ്ടിൽ  ടെക്സസ് നഗരത്തിൽ ഏറ്റവും കൂടുതൽ ബഹുമാനിക്കപ്പെടുന്ന വനിതയായി എമ ഹോഗിനെ ചരിത്രം കാണുന്നു.

പിക്കാസോ, ക്ലീ, മാറ്റിസേ തുടങ്ങിയവരുടെ സൃഷ്ടികൾ ഇവരുടെ ശേഖരത്തിൽ കാണാം.ഹൂസ്റ്റണിലെ മ്യൂസിയത്തിലേക്ക് അവർ നിരവധി സൃഷ്ടികൾ സംഭാവന  ചെയ്തിരുന്നു. നിരവധി പുരാവസ്തു ശേഖരങ്ങൾ പുനരുദ്ധരിക്കുന്നതിലും ഇവർ ശ്രദ്ധ ചെലുത്തി.

## അവലംബം

വർഗ്ഗം:1882-ൽ ജനിച്ചവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:1975-ൽ മരിച്ചവർ
വർഗ്ഗം:ഓഗസ്റ്റ് 19-ന് മരിച്ചവർ
വർഗ്ഗം:അമേരിക്കൻ തത്ത്വചിന്തകർ
വർഗ്ഗം:ടെക്സസ്
പാനകം

പാനകം ഒരു മധുരപാനീയമാണ്. സാധാരണ ഹൈന്ദവ ക്ഷേത്രങ്ങളിൽ നിവേദ്യമായും ദാഹശമനിയായും ഉപയോഗിച്ചു വരുന്നു. ഇതുണ്ടാക്കാൻ വളരെ എളുപ്പമാണ്. ദേശവ്യതാസമനുസരിച്ച് ചേരുവകൾക്ക് മാറ്റമുണ്ട്. എന്നാലും താഴെ കൊടുത്തിരിക്കുന്ന ചേരുവകൾ പൊതുവായി കാണുന്നവയാണ്.
## ചേരുവകൾ
* ശർക്കര
* ചുക്ക് (ജീരകവും ചേർക്കാറുണ്ട്)
* കുരുമുളക്
* ചെറുനാരങ്ങ
## തയ്യാറാക്കുന്ന വിധം
ആദ്യമായി ശർക്കര വെള്ളം കൂട്ടിചേർത്ത് നന്നായി തിളപ്പിക്കുക. (ചിലയിടത്ത് പതിവില്ല). വാങ്ങി വെച്ചതിനു ശേഷം ചുക്ക്, കുരുമുളക് എന്നിവ മേമ്പൊടിയായി ചേർക്കുക. എരിവ് ഇവ ചേർക്കുന്നതിന് അനുസരിച്ചിരിക്കും. പൂർണ്ണമായും തണുക്കുന്നതിന് മുമ്പ് ചെറുനാരങ്ങ പിഴിഞ്ഞൊഴിക്കുക . പാനകം തയ്യാർ.

## പുറം കണ്ണികൾ
# അയ്യപ്പ.നെറ്റ് 
# ഏഷ്യാനെറ്റ്‌ ന്യൂസ്‌ 

വർഗ്ഗം:പാനീയങ്ങൾ
വർഗ്ഗം:ക്ഷേത്രനിവേദ്യങ്ങൾ
എലിയാസ് ആഷ്മോൾ

**എലിയാസ് ആഷ്മോൾ** (Elias Ashmole (/ɨlaɪʌs æʃmoʊl/; 23 മെയ്  1617 – 18 മെയ് 1692)) പ്രസിദ്ധനായ ബ്രിട്ടീഷ് പുരാവസ്‌തു ഗവേഷകനും , രാഷ്ട്രീയ പ്രവർത്തകനും , ജ്യോത്സ്യനും ആയിരുന്നു. ആൽകെമി വിദ്യാർഥി ആയിരുന്ന ഇദ്ദേഹം ബ്രിട്ടീഷ് ആഫീസർ ആഫ് ദ ആംസ് ( British Officer of the Arms ) പദവിയും വഹിച്ചിരുന്നു. 1642–1651 കാലഘട്ടത്തിൽ നടന്ന ഇംഗ്ലീഷ് ആഭ്യന്തരയുദ്ധ സമയത്ത്  ഇദ്ദേഹം 
രാജഭരണത്തെ അനുകൂലിച്ചിരുന്നു . യുദ്ധാന്തരം ചാൾസ് രണ്ടാമൻ രാജാവ് ഇദ്ദേഹത്തിനു പല പദവികളും നൽകി .

മികച്ച പുരാവസ്തു ഗവേഷകൻ ആയിരുന്ന ഇദ്ദേഹം ബാക്കോണിയൻ രീതി  പിന്തുടർന്ന പ്രകൃതി നിരീക്ഷകനും ആയിരുന്നു. ഇംഗ്ലീഷ് ചരിത്രം , നിയമം , നാണയശാസ്‌ത്രം, ദേശവർണ്ണനം , രസവാദവിദ്യ ( ആൽകെമി ) , ജ്യോതിഷം,ജ്യോതിശാസ്ത്രം,സസ്യശാസ്ത്രം തുടങ്ങിയ വിഷയങ്ങളിലും അദ്ദേഹത്തിനു അവഗാഹം ഉണ്ടായിരുന്നു.

## അവലംബം

വർഗ്ഗം:1617-ൽ ജനിച്ചവർ
വർഗ്ഗം:1690-കളിൽ മരിച്ചവർ
റ്റ്ബിലിസി

കുറാനദിയുടെ തീരത്ത് സ്ഥിതിചെയ്യുന്ന പൂർവയൂറോപ്യൻ രാജ്യമായ ജോർജിയയുടെ തലസ്ഥാനമാണ്‌ **റ്റ്ബിലിസി**. ഏകദേശം 1.5 ദശലക്ഷം ജനങ്ങൾ വസിക്കുന്ന റ്റ്ബിലിസി രാജ്യത്തെ ഏറ്റവും വലിയ നഗരം കൂടിയാണ് ഇത്.
റ്റ്ബിലിസിയുടെ മുൻ പേരായ **തിഫ്‌ലിസ്** എന്ന പേരിലാണ് ഈ നഗരം സാധാരണയായി അറിയപ്പെടുന്നത്.

## അവലംബം

വർഗ്ഗം:ജോർജ്ജിയ (രാജ്യം)
വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:വിശുദ്ധനഗരങ്ങൾ
വർഗ്ഗം:പട്ടു പാത
വർഗ്ഗം:ജോർജ്ജിയയിലെ നഗരങ്ങൾ
മനസ്സ് (ചലച്ചിത്രം)

കലാലയാ ഫിലിംസ്ന്റെ ബാനറിൽ എച്ച്.എച്ച്. അബ്ദുള്ള സേട്ട് നിർമിച്ച മലയാളചലച്ചിത്രമാണ് **മനസ്സ്**.  രാധാകൃഷ്ണാ ഫിലിംസ് വിതണം ചെയ്ത ഈ ചിത്രം 1973 ഒക്ടോബർ 25-ന് പ്രദർശനം തുടങ്ങി.

## അഭിനേതാക്കൾ
*സുജാത
*സുധീർ	
*കെ.പി. ഉമ്മർ
*ഗ്രേസി
*ബഹദൂർ
*ടി.ആർ. ഓമന	
*ശങ്കരാടി	
*അടൂർ ഭാസി
*ജയഭാരതി	
*പ്രേം നസീർ	
*വിൻസെന്റ്	
*ഭാഗ്യലക്ഷ്മി.[

## പിന്നണിഗായകർ
*എസ്. ജാനകി 
*രവീന്ദ്രൻ 
*ബി. വസന്ത 
*കൊച്ചിൻ ഇബ്രാഹിം 
*എൽ.ആർ. അഞ്ജലി 
*കെ.ആർ. വേണു.

## അണിയറയിൽ
*സംവിധാനം - ഹമീദ് കാക്കശ്ശേരി
*നിർമ്മാണം - എച്ച് എച്ച് അബ്ദുള്ള സേട്ട്
*ബാനർ - കലാലയ ഫിലിംസ്
*കഥ - ഹമീദ് കാക്കശ്ശേരി
*തിരക്കഥ, സംഭാഷണം - ജഗതി എൻ കെ ആചാരി
*ഗാനരചന -  പി ഭാസ്കരൻ
*സംഗീതം - എംഎസ്‌ ബാബുരാജ്‌
*ഛായാഗ്രഹണം - കെ രാമചന്ദ്രബാബു
*ചിത്രസംയോജനം - 	ടി ആർ ശ്രീനിവാസലു
*കലാസംവിധാനം - 	എസ് കൊന്നനാട്ട്

## ഗാനങ്ങൾ
*ഗാനരചന -  പി. ഭാസ്കരൻ
*സംഗീതം - എം.എസ്‌. ബാബുരാജ്‌

## അവലംബം

വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ

വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- ബാബുരാജ് ഗാനങ്ങൾ
അംബോഹിമാംഗ

മഡഗാസ്കറിൽ സ്ഥിതി ചെയ്യുന്ന ഒരു കുന്നാണ്‌ **അംബോഹിമാംഗ**. ഇത് ഒരു ലോകപൈതൃകസ്ഥാനമാണ്.2001 ലാണ് ഈ പ്രദേശത്തെ പൈതൃക സ്ഥാനമായി അംഗീകരിച്ചത്.

തലസ്ഥാനമായ അന്റാനനാരിവോയിൽ നിന്നും 24 കിലോമീറ്റർ അകലെയാണ് ഈ പ്രദേശം. ഇത് തദ്ദേശവാസികളായ മെരിന ഗോത്രക്കാരുടെ സാമ്രാജ്യമായ മഡഗാസ്കർ സാമ്രാജ്യത്തിന്റെയും അതിനും മുൻപുണ്ടായിരുന്ന ഇമെരിന സാമ്രാജ്യത്തിന്റെയും ശാശ്വതമായ സ്മാരക ചിഹ്നമാണ്. ഈ സാമ്രാജ്യങ്ങൾ യൂറോപ്യൻ കോളനി വാഴ്ചയ്ക്ക് മുന്നേ മഡഗാസ്കറിൽ നിലനിന്നിരുന്നു.

## അവലംബം

വർഗ്ഗം:മഡഗാസ്കർ
വർഗ്ഗം:കുന്നുകൾ
വർഗ്ഗം:ആഫ്രിക്കയിലെ ലോകപൈതൃകകേന്ദ്രങ്ങൾ
അക്ര (കൊത്തളം)

അന്ത്യോക്കസ് IV എപ്പിഫനസ് , ജെറുസലേം നഗരത്തിൽ നിർമ്മിച്ച കോട്ട കൊത്തളങ്ങളാണ്  **അക്ര** എന്ന് അറിയപ്പെടുന്നത്.168 ബി.സി. യിലാണ് ഈ കെട്ടിടങ്ങൾ നിർമ്മിച്ചത്. അന്ത്യോക്കസ് തന്റെ അവസാന കാലത്താണ് ഈ കോട്ട നിർമ്മിച്ചത് . മക്കാബിയൻ ലഹളയ്ക്കും   തുടർന്ന് ഹാസ്മോനിയൻ സാമ്രാജ്യത്തിന്റെ സ്ഥാപനത്തിലും ഈ കോട്ട പ്രധാന പങ്ക് വഹിച്ചു.

അന്ത്യോക്കസ്ന്റെ  സെലൂസിദ് വംശത്തിനെതിരെ നടന്ന മക്കാബിയൻ ലഹളയെ തുടർന്ന് സൈമൺ മക്കാബിയസ് ഈ കോട്ട നശിപ്പിച്ചു.

## അവലംബം

വർഗ്ഗം:കോട്ടകൾ
വർഗ്ഗം:ഇസ്രയേൽ
പൊന്തച്ചാടൻ

ഹെസ്പേരൈഡെ കുടുംബത്തിലുള്ള ചിത്രശലഭമാണ് **പൊന്തച്ചാടൻ** .

## ചിത്രങ്ങൾ

File:Ampittia dioscorides of Kadavoor.jpg|Male
File:Ampittia dioscorides at Kadavoor.jpg|Female
File:Ampittia dioscorides mating at Kadavoor.jpg|Mating pair; male right, female left
File:AmpittiaDioscorides 786 1 Fitch.png|Illustration

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
വർഗ്ഗം:സിംഗപ്പൂരിലെ ചിത്രശലഭങ്ങൾ
ബോഡിയം കോട്ട

പതിനാലാം നൂറ്റാണ്ടിൽ നിർമ്മിക്കപ്പെട്ട കോട്ടയാണ് **ബോഡിയം കോട്ട**(Bodiam Castle). 1385 ൽ എഡ്വാർഡ് മൂന്നാമൻ രാജാവിന്റെ ഒരു പ്രഭു ആയിരുന്ന എഡ്വാർഡ് ഡാലിൻഗ്രിഗ് ആണ് കിടങ്ങുകളാൽ ചുറ്റപ്പെട്ട ഈ കോട്ട നിർമ്മിച്ചത് . പ്രസിദ്ധമായ നൂറ്റാണ്ടു യുദ്ധത്തിലെ , ഫ്രാൻസ് ൻറെ അധിനിവേശം ചെറുക്കുന്നതിനായിരുന്നു ഈ കോട്ട ഉണ്ടാക്കിയത് .

വർഗ്ഗം:യൂറോപ്പിന്റെ ചരിത്രം
വർഗ്ഗം:കോട്ടകൾ
വർഗ്ഗം:ഇംഗ്ലണ്ട്
ലളിതക്കാക്ക

ഇന്ത്യൻ ഉപഭൂഖണ്ഡത്തിലും തെക്കുകിഴക്കൻ ഏഷ്യയിലും കാണപ്പെടുന്ന drongo വിഭാഗത്തിൽപ്പെടുന്ന ഒരു പക്ഷിയാണ് **ലളിതക്കാക്ക** (ശാസ്ത്രീയനാമം:Dicrurus aeneus). കാട്ടുപ്രദേശങ്ങളിലും അവയ്ക്കരികെയുള്ള ഗ്രാമങ്ങളിലും കാണാവുന്ന ഈ പക്ഷിയെ ഒറ്റനോട്ടത്തിൽ ആനറാഞ്ചിയോ കാക്കത്തമ്പുരാനോ ആണെന്ന് തെറ്റിദ്ധരിച്ചേക്കാം. എന്നാൽ ഇതേ വർഗ്ഗത്തിൽപ്പെടുന്ന മറ്റു പക്ഷികളെക്കാൾ ചെറുതാണ് ലളിതക്കാക്ക. മാത്രമല്ല, തിളക്കമുള്ള നീലയും കറുപ്പും ചേർന്ന നിറമാണ് ഇവയ്ക്കുള്ളത്.

## ചിത്രശാല

Image:Bronzed_Drongo.JPG
File:Bronzed_Drongo_1.jpg
File:Bronzed_Drongo_2.jpg


## അവലംബം


വർഗ്ഗം:തായ്‌ലാന്റിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വനാമി ചെമ്മീൻ

ശാന്തസമുദ്രത്തിന്റെ കിഴക്കൻ ഭാഗങ്ങളിൽ കാണപ്പെടുന്ന ഒരു തരം കൊഞ്ചാണ് വനാമി. വെള്ളക്കാലൻ കൊഞ്ച് എന്നും ഇതിനെ അറിയപ്പെടുന്നു. ഇതിന്റെ ശാസ്ത്രീയനാമം ലിറ്റോപിനയസ് വനാമി എന്നാണ്. ഇതിന് പസഫിക് വെള്ളക്കൊഞ്ച് () എന്ന് മറ്റൊരു പേരും ഉണ്ട്. മനുഷ്യരെ സംബന്ധിച്ചിടത്തോളം ഭക്ഷ്യയോഗ്യമായ ഇതിനെ ഭക്ഷണത്തിനായി പിടിക്കുകയും വളർത്തുകയും ചെയ്യുന്നുണ്ട്.

## അവലംബങ്ങൾ

## പുറം കണ്ണികൾ

വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
കെ. ഉദയകുമാർ

ലഘുചിത്രം|കെ. ഉദയകുമാർ
1980കളിൽ ഇന്ത്യ വോളിബോളിലെ  നായകനായിരുന്ന ആളാണ്‌ കെ. ഉദയകുമാർ (1960-2014). 1991ൽ അർജുന പുരസ്കാരം നേടിയിട്ടുണ്ട്. ആലപ്പുഴ മാരാരിക്കുളം സ്വദേശിയായ ഉദയകുമാർ കേരളാ പോലീസിന്റെ വോളിബോൾ ടീമിലും അംഗമായിരുന്നു. 
മാരാരിക്കുളം, പറമ്പിൽ വീട്ടിൽ കരുണാകരക്കുറുപ്പും അമ്മിണിയമ്മയും ആണ് മാതാപിതാക്കൾ.

## കായികരംഗത്ത്
മാരാരിക്കുളത്തെ ക്ലബ്ബായ എം.എ.സിയ്ക്കു വേണ്ടി കളിച്ചുകൊണ്ടായിരുന്നു ഉദയകുമാറിന്റെ കായിക ജീവിതത്തിന്റെ തുടക്കം. കേരളാ സർവ്വകലാശാലയുടെ വോളിബോൾടീമിലും അംഗമായിരുന്നു.
1986 ൽ സോളിൽ നടന്ന ഏഷ്യൻ ഗയിംസിൽ വെങ്കല മെഡൽ നേടിയ ടീമിൽ പങ്കെടുത്തിരുന്നു.അച്യുതക്കുറുപ്പായിരുന്നു മുഖ്യപരിശീലകൻ. 1989,1991 സാഫ് കായികമേളകളിലും ഉദയകുമാർ ഭാരതത്തെ നയിയ്ക്കുകയുണ്ടായി.
കൂടാതെ ടൈറ്റാനിയം, കെ.എസ്.ഇ.ബി, റയിൽവേസ് എന്നീ സ്ഥാപനങ്ങൾക്കുവേണ്ടിയും ഉദയകുമാർ കളിച്ചിട്ടുണ്ട്.
ടീമിൽ ബ്ലോക്കറായും അറ്റാക്കറുമായുള്ള പൊസിഷനുകളിൽ അദ്ദേഹം തിളങ്ങിയിരുന്നു.

2014 സെപ്റ്റംബർ 19 നു കേരളാ ഗവർണറുടെ ഏ.ഡി.സി ആയിരിയ്ക്കെ പെട്ടെന്നുണ്ടായ ഹൃദയാഘാതത്തെത്തുടർന്ന് അദ്ദേഹം അന്തരിച്ചു. 54 വയസ്സായിരുന്നു അദ്ദേഹത്തിന്.

## അവലംബം

* മാതൃഭൂമി 
* ഏഷ്യാനെറ്റ്‌ ന്യൂസ്‌ 

വർഗ്ഗം:അർജ്ജുന പുരസ്കാരം ലഭിച്ച മലയാളികൾ
വർഗ്ഗം:1960-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:സെപ്റ്റംബർ 19-ന് മരിച്ചവർ
വർഗ്ഗം:ഇന്ത്യൻ വോളിബോൾ കളിക്കാർ
വർഗ്ഗം:ആലപ്പുഴ ജില്ലയിൽ ജനിച്ചവർ
നീല ഇഗ്വാന

വംശനാശ ഭീഷണി നേരിടുന്ന ഒരു ഉരഗമാണ് **നീല ഇഗ്വാന**(Blue iguana). Cyclura lewisi എന്ന ശാസ്ത്രനാമത്തിൽ അറിയപ്പെടുന്ന ഈ ഉരഗത്തെ ഗ്രാൻറ് കേമാൻ ഇഗ്വാനാ എന്നും വിളിക്കുന്നു.

## ആവാസം
കരീബിയൻ ദ്വീപ സമൂഹങ്ങളിൽ ഉള്ള ഗ്രാന്റ് കേമാൻ (Grand Cayman) ദ്വീപിൽ മാത്രമാണ് ഇവയെ കാണുവാൻ കഴിയുക.

## അവലംബം

വർഗ്ഗം:ഇഗ്വാനകൾ
വർഗ്ഗം:കരീബിയനിലെ ഉരഗങ്ങൾ
മനുഷ്യപുത്രൻ (ചലച്ചിത്രം)

സൃഷ്ടി ആർട്ട്സിന്റെ ബാനറിൽ കടക്കാവുർ തങ്കപ്പൻ നിർമിച്ച മലയാളചലച്ചിത്രമാണ് **മനുഷ്യപുത്രൻ**.  പോപ്പുലർ ഫിലിംസ് വിതരണം ചെയ്ത ഈ ചിത്രം 1973 മേയ് 11-ന് പ്രദർശനം തുടങ്ങി.

## അഭിനേതാക്കൾ
*മധു
*ജയഭാരതി
*വിധുബാല
*വിൻസെന്റ്
*അടൂർ ഭാസി	
*മുതുകുളം രാഘവൻ പിള്ള	
*പേമ	
*ടി.ആർ. ഓമന
*അടൂർ ഭവാനി	
*ബഹദൂർ	
*ജി.കെ. പിള്ള	
*ഖദീജ
*എസ്.പി. പിള്ള

## പിന്നണിഗായകർ
*കെ.ജെ. യേശുദാസ്
*പി. മാധുരി

## അണിയറയിൽ
*സംവിധാനം - ബേബി, ഋഷി
*നിർമ്മാണം - കടയ്ക്കാവൂർ തങ്കപ്പൻ
*ബാനർ - ശ്രുതി ഫിലിംസ് ഇന്റർനാഷണൽ
*കഥ, തിരക്കഥ, സംഭാഷണം - കെ ജി സേതുനാഥ്
*ഗാനരചന - വയലാർ, ഗൗരീശപട്ടം ശങ്കരൻ നായർ
*സംഗീതം - ജി ദേവരാജൻ
*ഛായാഗ്രഹണം - അശോക് കുമാർ
*കലാസംവിധാനം - 	എസ് കൊന്നനാട്ട്
*പരസ്യകല - എസ് എ സലാം
*വിതരണം - പോപ്പുലർ ഫിലിംസ്

## ഗാനങ്ങൾ
*ഗാനരചന - വയലാർ, ഗൗരീശപട്ടം ശങ്കരൻ നായർ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാ ബേസിൽ നിന്ന് മനുഷ്യപുത്രൻ

വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:വിധുബാല അഭിനയിച്ച മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
സുമതിനാഥൻ

ജൈനമതത്തിലെ അഞ്ചാമത്തെ തീർത്ഥങ്കരനാണ് **സുമതിനാഥൻ.** അയോധ്യയിലെ രാജാവായിരുന്ന മേഘനാഥന്റെയും മഹാറാണി മഗളയുടെയും പുത്രനാനായാണ് സുമതിനാഥൻ ജനിച്ചത്. വൈശാഖമാാസത്തിലെ ശുക്ലപക്ഷത്തിൽ 8-ആം ദിനമായിരുന്നു ഇദ്ദേഹത്തിന്റെ ജനനം.  .

## അവലംബം


വർഗ്ഗം:പുരാതന ഭാരതീയർ
എൻ.പി. ചന്ദ്രശേഖരൻ

മാധ്യമപ്രവർത്തകനും കവിയുമാണ് **എൻ.പി. ചന്ദ്രശേഖരൻ**
.    
## ജീവിതരേഖ
തൃശൂർ സ്വദേശിയായ അദ്ദേഹം തൃശൂർ നമ്പൂതിരി വിദ്യാലയം, സി. എം. എസ്. ഹൈസ്കൂൾ, സെൻറ് തോമസ് കോളേജ്, ശ്രീ കേരള വർമ്മ കോളേജ് എന്നിവിടങ്ങളിൽ പഠിച്ചിട്ടുണ്ട്. മലയാളത്തിൽ ഗവേഷണബിരുദധാരി

## കൃതികൾ
*മറവിതൻ ഓർമ്മ (കവിതകൾ, ഡി. സി. ബുക്സ്)
*പച്ച വറ്റുമ്പൊ‍ഴും (കവിതകൾ, നാഷനൽ ബുക് സ്റ്റാൾ)
*പാടുന്ന പാപങ്ങൾ (കവിതകൾ, പ്രഭാത് ബുക്ക് ഹൗസ്)
*പാബ്ലോ നെരൂദ യുടെ പ്രണയ കവിതകൾ (വിവർത്തനം, ചിന്ത പബ്ലിഷേ‍ഴ്സ്)
*സാഫോ യുടെ കവിതകൾ (നീ തൊട്ടൂ, ഞാൻ തീ നാമ്പായ്, വിവർത്തനം, ചിന്ത പബ്ളിഷേ‍ഴ്സ്)
*ഗീതാഞ്ജലി (വിവർത്തനം -  ചിന്ത പബ്ലിഷേഴ്സ്)
*ലോകത്തെ പ്രധാന വിമോചന ഗാനങ്ങൾ (വിവർത്തനം - സാർവ്വദേശീയഗാനങ്ങൾ - മൈത്രി ബുക്സ്)
*ഉത്തമഗീതം പുനരാഖ്യാനം (ഗീതങ്ങളുടെ ഗീതം, ശോശന്നയുടേത് - റാസ്ബെറി ബുക്സ്)
*ഋതുസംഹാരം (കാളിദാസകൃതിയുടെ വിവർത്തനം - മൈത്രി ബുക്സ്)
*മുമ്പേ ‍വിളിച്ചുപറയുന്നവൻ (ഖലീൽ ജിബ്രാന്റെ പ്രവാചകന്റെ വിവർത്തനം - മൈത്രി ബുക്സ്)
*മാതൃഭൂമി ആ‍ഴ്ചപ്പതിപ്പ്: ഒരു സാംസ്കാരികവായന (സാംസ്കാരികപഠനങ്ങൾ - കേരള ഭാഷാ ഇൻസ്റ്റിറ്റ്യൂട്ട്)
*വ്യാജ സമ്മതിയുടെ നിർമ്മിതി (ഡോ. ടി. എം. തോമസ് ഐസക്ക് നൊപ്പം -  മാധ്യമപഠനങ്ങൾ - ചിന്ത പബ്ലിഷേ‍ഴ്സ്)
*വീ ഷാൽ ഓവർക്കം (സാംസ്കാരികപഠനങ്ങൾ - മൈത്രി ബുക്സ്)
*കാണികൾ നമ്മൾ എന്തറിയുന്നു (മാധ്യമപഠനങ്ങൾ - സിതാര ബുക്സ്)

## ഇതര രചനകൾ

*സീൻ ഒന്ന് നമ്മുടെ വീട് എന്ന ചലച്ചിത്രത്തിൽ ഗാനരചന. ഗാനം - ഈ മരുവീഥിയിൽ (https://www.youtube.com/watch?v=_N65GxJ9dT0)
*കാലോ ഹരിൺ എന്ന ഹ്രസ്വ ചിത്രത്തിൻറെ (സംവിധാനം - ചെറിയാൻ ജോസഫ്, വിഷയം - ഫുട്ബോളർ ഐ. എം. വിജയൻ) തിരക്കഥയും (എ.എൻ. രവീന്ദ്രദാസിനൊപ്പം) ഗാനങ്ങളും

## പുരസ്കാരങ്ങൾ
*കണ്ണൂർ കവി മണ്ഡലത്തിന്റെ അയ്യപ്പപ്പണിക്കർ സ്മാരക കവിതാ പുരസ്കാരം (2007)
*രാഷ്ട്രകവി എം ഗോവിന്ദ പൈ സ്മാരക തുളുനാട് കവിതാ പുരസ്കാരം (2008)
*പുനലൂർ ജനകീയ കവിതാ സമിതിയുടെ പുനലൂർ ബാലൻ സ്മാരക കവിതാ പുരസ്കാരം (2017)
*ഹരിതം ബുക്സിന്റെ കെ. തായാട്ട് സ്മാരക സാഹിത്യ പുരസ്കാരം (2021) 
*മികച്ച വാർത്താ അവതാരകനുള്ള സംസ്ഥാന സർക്കാർ ടെലിവിഷൻ പുരസ്കാരം (2015)
*മഹാത്മാ ഗാന്ധി പീസ് ഫൗണ്ടേഷന്റെ മഹാത്മാഗാന്ധി എക്‌സലൻസ് അവാർഡ് 
*മികച്ച മാധ്യമപ്രവർത്തനത്തിനുള്ള സൗത്ത് ഇന്ത്യാ സിനിമാ-ടെലിവിഷൻ പുരസ്കാരം 
*മികച്ച മാധ്യമ വിമർശനത്തിനുള്ള അടൂർ ഭാസി സ്മാരക ടെലി വിഷൻ അവാർഡ്
*സമഗ്ര സംഭാവനയ്ക്കുള്ള അടൂർ ഭാസി സ്മാരക അവാർഡ്
*വയലാർ നവതിസ്മാരകമാധ്യമപുരസ്കാരം
*പ്രേം നസീർ സുഹൃദ് സമിതി മാധ്യമപുരസ്കാരം
*ഐ വി ദാസ് സ്മാരക മാധ്യമപുരസ്കാരം
*പി. ആർ. രാജൻ സ്മാരക മാധ്യമ പുരസ്കാരം
*സമഗ്ര സംഭാവനയ്ക്കുള്ള അടൂർ മിനി മോൾ മെമ്മോറിയൽ ട്രസ്റ്റ് മാധ്യമ പുരസ്കാരം
*കാ‍ഴ്ച ദൃശ്യ മാധ്യമ അവാർഡ്
*മികച്ച വാർത്താ വിശകലന പരിപാടിക്കുള്ള ഫ്രെയിം മീഡിയാ അവാർഡ്

## ഔദ്യോഗിക ജീവിതം
പബ്ളിക് റിലേഷൻസ് വകുപ്പിലും ദേശാഭിമാനി, സദ് വാർത്ത, ഏഷ്യാനെറ്റ്, ഇന്ത്യാ വിഷൻ എന്നീ മാധ്യമ സ്ഥാപനങ്ങളിലും ജോലി ചെയ്തു. ഇപ്പോൾ കൈരളി ടി. വി. യിൽ ന്യൂസ് ആൻഡ് കറൻറ് അഫയേ‍ഴ്സ് ഡയറക്ടറാണ്.

## കുടുംബം

അച്ഛനമ്മമാർ - ഇന്ത്യൻ കോഫീ ഹൗസിൻറെ സ്ഥാപക നേതാവായ എൻ.എസ്. പരമേശ്വരൻ പിള്ളയും സ്ഥാപകാംഗമായ കെ. എൻ. ലളിതമ്മയും. ഭാര്യ -  ഗിരിജ കടവത്ത്.. മകൾ - ഡോ. മീര സി.

## അവലംബം
*http://www.pusthakakada.com/243_ 
*http://www.puzha.com/malayalam/bookstore/cgi-bin/author-detail.cgi?code=3255 
*http://www.malayalachalachithram.com/listsongs.php?l=9765&ln=ml
*http://onlinestore.dcbooks.com/books/maravithan-ormma 
*http://www.kairalinewsonline.com/2016/02/11/36034.html
*https://www.youtube.com/watch?v=_N65GxJ9dT0

വർഗ്ഗം:മലയാളകവികൾ
അടുക്കളയിൽ നിന്ന് അരങ്ങത്തേക്ക്

വി.ടി. ഭട്ടതിരിപ്പാട് രചിച്ച പ്രസിദ്ധമായ ഒരു നാടകമാണ് **അടുക്കളയിൽ നിന്ന് അരങ്ങത്തേക്ക്**. ബ്രാഹ്മണ സമൂഹത്തിലെ അനാചാരങ്ങളെ പുറത്തുകാട്ടിയ ഈ നാടകം 1929ലാണ് വി.ടി. രചിച്ചത്. കേരള നവോത്ഥാന പ്രസ്ഥാനത്തിന് വലിയ സംഭാവനകളാണ് ഈ നാടകം നൽകിയത്. 

## നാടകാവതരണം
1929 ഡിസംബർ 24 ന് യോഗക്ഷേമ സഭയുടെ 22ാം വാർഷികത്തിൽ തൃശൂരിൽ എടക്കുന്നിയിലായിരുന്നു അടുക്കളയിൽ നിന്ന് അരങ്ങത്തേക്ക് എന്ന നാടകത്തിന്റെ ആദ്യ അവതരണം. പിന്നീട് പല സ്ഥലങ്ങളിലും ഈ നാടകം അരേങ്ങേറിയിട്ടുണ്ട്.  വി.ടി.യുടെ 80ാം പിറന്നാളിനും (1976) ശതാബ്ദിയ്ക്കുo (1996) മേഴത്തൂരിൽ അവതരിപ്പിച്ചിട്ടുണ്ട്. സംഗീതനാടക അക്കാദമിയുടെ ആഭിമുഖ്യത്തിൽ 1982 ൽ തൃശ്ശൂർ റീജനൽ തിയറ്ററിൽ അവതരിപ്പിച്ചിട്ടുണ്ട്.

## കഥ
നാലു വട്ടം വേളി കഴിച്ച വൃദ്ധനായ കർക്കടകാം കുന്നത്ത് നമ്പൂതിരിക്ക് തന്റെ മകൾ തേതിയെ വിവാഹം കഴിച്ചുകൊടുക്കാൻ യാഥാസ്ഥിതികനായ വിളയൂർ അച്ഛൻ നമ്പൂതിരി ആലോചിക്കുന്നു. നിരവധി വിവാഹങ്ങൾ നടത്തിയവർക്കും വൃദ്ധരായവർക്കും മക്കളെ വിവാഹം കഴിച്ച് കൊടുക്കുന്നതാണ് അന്നത്തെ നാട്ടുനടപ്പ്. മുമ്പ് തേതിയുടെ ഇല്ലത്ത് ഓത്തുപഠിക്കാനെത്തിയ മധുരമംഗലത്ത് മാധവൻ, തേതിയുടെയും സഹോദരൻ കുഞ്ചുവിൻെറയും ആത്മസുഹൃത്തായിരുന്നു. തൻെറ വിധിയാണിതെന്ന് കരുതി തേതി ദുഃഖിച്ച്കഴിയുന്നതിനിടയിലാണ് ബാല്യകാലസുഹൃത്തായ മാധവനോടുള്ള അനുരാഗം അവളിൽ നിറയുന്നത്. സഹോദരൻ കുഞ്ചു ഇതുമനസ്സിലാക്കി കോടതിയെ സമീപിക്കുന്നു. പുരോഗമനവാദികളായ ചെറുപ്പക്കാർ വൃദ്ധനുമായുള്ള വിവാഹം തടയാൻ ശ്രമിക്കുമ്പോൾ മറുഭാഗം അതിനനുകൂലമായി നിലകൊള്ളുന്നു. ഒടുവിൽ കോടതിയിൽ നിന്ന് ഇൻജങ്ഷൻ ഓർഡർ വാങ്ങി, മദ്രാസിൽ നിന്ന് നാട്ടിലെത്തിയ മാധവൻ തേതിയെ വിവാഹം ചെയ്യുന്നതോടെ നാടകം അവസാനിക്കുന്നു. 

## അവലംബം
വർഗ്ഗം:മലയാളനാടകങ്ങൾ
വർഗ്ഗം:കേരള നവോത്ഥാനം
വർഗ്ഗം:മലയാളനാടകകൃതികൾ